Dynamo voittoon Heinolasta, seuraavaksi torstaina kotona tulee vastaan sarjakärki Sudet | Kosken Dynamo\nDynamo voittoon Heinolasta, seuraavaksi torstaina kotona tulee vastaan sarjakärki Sudet\nPerjantaina 21. päivä Dynamo haki tärkeät vieraspisteet Vierumäeltä, kun se voitti samoista sijoista taistelevan SB Heinolan luvuin 4-5. Ennen ottelua joukkueiden ero sarjataulukossa oli vain kaksi pistettä, mutta voitolla Dynamo kasvatti eron viimeisessä pudotuspelipaikassa kiinni olevaan Heinolaan viiteen pisteeseen, kun runkosarjaa on jäljellä enää kolme peliä.\nDynamo sai hyvän alun otteluun, kun jo toisella peliminuutilla puolustaja Vili Ahola laukoi etukulmasta sisään. Dynamo meni kapteeni Ville Toitturin tekemällä maalilla jo kahden maalin johtoon, ennen kuin Heinola pääsi ylivoimalla yllättämään Santeri Savolaisen ensimmäisen kerran.\nToisessa erässä peli oli hieman sekavampaa ja SB Heinola lisäsi painetta Dynamon päädyssä. Tomi Rajala päätti muutaman pelin kestäneen maalittoman jaksonsa ja löi Toitturin laukauksesta kimmonneen paluupallon verkkoon ja luvuiksi 1-3.\nErän lopussa SB Heinolalle ottelussa kaksi maalia tehnyt Roope Nikki aavisti hyvin Dynamo-puolustajan avaussyötön ja viimeisteli seuranneesta läpiajosta tyylikkäästi 2-3 -kavennuksen. Heinola tasoitti ottelun kolmannen erän toisella minuutilla pallonriiston päätteeksi.\n40 minuuttia johtoasemassa pelannut Dynamo ei kuitenkaan maalista häkeltynyt, vaan valmentaja Lukkarilan vaihtopenkillä käyttämiä sanoja mukaillen ottelu sai tässä vaiheessa uuden alun.\nErän kuudennella peliminuutilla Dynamolle tarjottiin mahdollisuutta mennä johtoon rangaistuslaukauksesta, mutta Riku Hakala ei vielä tällä kertaa onnistunut. Hakala oli kuitenkin lopulta itse asialla, kun Dynamo siirtyi vapaalyönnistä 3-4 johtoon.\nVajaa neljä minuuttia ennen loppua Dynamon ykköskenttä onnistui viemään Dynamon 3-5 johtoon, mutta Heinolan vaarallinen ylivoima onnistui tekemään kavennusmaalin, kun ottelua oli jäljellä enää kolme minuuttia.\nMaaleja ei nähty kuitenkaan enää kummassakaan päädyssä, ja ottelu päättyi Dynamon vierasvoittoon. Useampaan tehopisteeseen ylsivät Dynamolaisista Ville Toitturi (1+2) ja Valtteri Welin (1+1).\nEdustuksen seuraava ottelu on Koskihallilla torstaina 27. päivä kello 19:00, kun sarjakärki Sudet SB saapuu Kouvolasta vieraaksi. Voitolla Dynamo nousisi kahden pisteen päähän Susien kantaan kärkkymään piikkipaikkaa. Puolestaan Sudet olisivat voitolla jo hyvin lähellä runkosarjan voittoa ja varmaa nousua Suomi-sarjaan. Kauden aiempi kohtaaminen päättyi Kouvolassa Dynamon 7-3 voittoon.


Kansainvälinen yhteistyö - Päijät-Hämeen liitto Kansainvälinen yhteistyö - Päijät-Hämeen liitto\nOlet tässä: Tehtävät Liiton tehtävät Yhteistyö ja edunvalvonta Kansainvälinen yhteistyö\n”Etelä-Suomi ja kestävä arktinen yhteistyö” -konferenssi\nYhteistyö Kymenlaakson kanssa\nGlobaalissa taloudessa jokaisen yrityksen, organisaation ja maakunnan asukkaan on harkittava omalta osaltaan kansainvälistymisen merkitystä ja toimintansa kansainvälistymisen tasoa. Päijät-Häme on kansainvälisesti laajalle verkottunut eurooppalainen maakunta. Päijät-Häme ja sen keskuskaupunki Lahti ovat Itämeren alueen kasvualueita ja hyvin saavutettavissa. Vahva muutos digitalisoitumiseen ja vihreän talouden nousuun luo mahdollisuuksia maakuntaan menestyä. Kansainvälisessä ja kansallisessa toiminnassa korostuvat perinteiset päijäthämäläiset keihäänkärjet ympäristöosaamisessa, muotoilussa, hyvinvoinnissa ja käytäntölähtöisten innovaatioiden edistyksellisessä soveltamisessa.\nPäijät-Hämeestä on tavoitteena tehdä kansainvälisesti ainutlaatuinen älykkään erikoistumisen maakunta, joka verkottaa alueen osaamiskärkiä ja vahvoja elinkeinoelämän klustereita. Päijät-Hämeen vahvuutena on hyödyntää monialaisen yliopistokampuksen, ammattikorkeakoulujen ja alueen kansainvälisten yritysten huippuosaamista uusien ja uusiutuvien osaamiseen perustuvien liiketoimintojen käynnistämisessä ja uusien yritysten perustamisessa. Maakunnan vahvat klusterit antavat hyvän kasvualustan uusien teknologioiden hyödyntämiselle ja synnyttämiselle globaalilla, eurooppalaisella ja kansallisella tasolla.\nKansainvälistä verkostoitumista tehostetaan hyödyntämällä koko Lahden alueen elinkeinopoliittisen yhteistyöverkoston kansainvälisiä yhteyksiä. Verkostomaisella toiminnalla ja siinä erityisesti välittäjäorganisaatioilla on keskeinen rooli pk-yritysten liiketoimintaosaamisen sekä markkinoinnin ja kansainvälistymisvalmiuksien kehittämisessä. Päijät-Häme vahvistaa osaamisrakenteita ja luo mahdollisuuksia hyödyntää paremmin kansallista tutkimus- ja kehittämisrahoitusta alueellisesti. Lähtökohtana on tukea elinkeinoelämän tarpeista syntyvien alueellisten innovaatiorakenteiden kehittämistä sekä verkottaa ja hyödyntää kansallista ja kansainvälistä alueellista innovaatio- ja teknologiapolitiikkaa.\nPäijät-Hämeen liiton henkilökunnalta


2009 Ridgeview Cavendish – Elämän pienet ilot\nelokuu 5, 2013 by ilbe\t2009 Ridgeview Cavendish\tAvokki käväisi vuoden 2012 keväällä polttareissa Englannissa ja normaalien hyvien tapojen mukaisesti tiedusteli toiveitani mahdollisten tuliaisten osalta. Nautintojuomaharrastajan näkökulmastani selkeitä vaihtoehtoja oli luonnollisesti tasan kaksi: single malt -viski ja englantilainen kuohuviini. Nautin hyvästä viskistä siinä missä kuka tahansa, mutta jos asiaa tuumii yleisen saatavuuden kannalta, niin ratkaisu on harvinaisen selvä. Pyysin siis nuuskimaan lentokentän tax freessa paikallisten skumppapullojen tarjontaa, mielessäni siintäen paikallisten kärkinimien kuten Ridgeview, Camel Valley ja Nyetimber tuotteet, joita tässä kylmässä, etäisessä valtakunnassa niin vähän näkee.\nTyhjin käsin ei avokki joutunut palaamaan, mutta ironisesti ainoa mainitsemaani kategoriaa edustanut pullo lentokentällä oli se tasan sama viini, joka Alkolla oli sillä erää valikoimassa (sattumoisin sama pullo on myös tällä hetkellä Alkon valikoimissa, tosin eri vuosikerralla). En tietenkään ollut pettynyt, mutta toki olisin ollut vielä innostuneempi jostain täysin uudesta tuttavuudesta. Joka tapauksessa vinkku ehti yli vuoden päivät rauhoittua lentomatkan aiheuttamasta shokista, kunnes vihdoin päätimme sen korkata.\nViinillä on keskivertoa tummempi, kuparinsävytteinen väri. Mineraalinen, lähes suolainen tuoksu ei ole tavattoman syvä tai syvällinen, tarjoten kuitenkin puhtaita ja miellyttäviä kypsän omenan ja sitrushedelmien aromeja sekä mielenkiintoista ruosteisuutta. Cellartrackerissa moni mainitsee löytäneensä tuoksusta samppanjalle tyypillistä paahtoleipää ja/tai pähkinää, mitä itse en voi allekirjoittaa.\nMousse on tiheä, runsas ja lempeä. Sen hiivuttua paljastuu yllättävänkin jämäkkä, viinillinen suutuntuma, millaista en välttämättä osannut odottaa niin ikään CT:n kommenttien perusteella. Makuprofiili on melkoisen rehevä ja ilmaisuvoimainen, sisältäen hyvinkin kypsää punaista omenaa, mausteita sekä kolaa, sävytettynä sitruksisilla vivahteilla. 44 % Chardonnayn osuudesta huolimatta viinissä on mielestäni selkeästi eniten framilla punaiset rypäleet. Yhtä kaikki, maku on varsin puhdas, suuntäytteinen ja pitkäkestoinen.\nEn ole varma tämän vuosikerran dosagesta, mutta se tuntuu vähän korkeahkolta. Varsinkin kun hedelmä on näin kypsää, pärjäisi helposti vähemmällä kuin Alkon 2010-vuosikerralle ilmoittama 11 g/l. Tästäkin huolimatta Cavendish on ihan mukiinmenevä pakkaus – happoja sentään on riittämiin – ja toimii passelisti sekä sellaisenaan että jauhoissa pyöritellyn, reippaassa voissa paistetun ahvenen kumppanina.\nVertailua samppanjoihin ei voi välttää ja Cavendish suhteutuu laadullisesti hyvin saman hintaluokan etelänaapureihin. Toinen asia on sitten tyyliseikat, eli minkä tyyliselle kuplajuomalle kukin lämpeää. Itse en ole mikään suuri mainstream NV-samppanjoiden fani, joten ei tule yllätyksenä, että Cavendish ei varsinaisesti saa sydäntäni hakkaamaan. Tasokas, hyvin tehty skumppa ja varteenotettava vaihtoehto Alkon vakiosamppanjoille, mikäli sellaisista innostuu.\nKategoria(t): Englanti, Kuohuviini Avainsana(t): 2009 Ridgeview Cavendish, chardonnay, pinot meunier, pinot noir, West Sussex. Lisää kestolinkki kirjanmerkkeihisi.\n← 2009 Domaine de la Janasse Côtes du Rhône Villages Terre d’Argile\tChampignons et vins blancs →


Etusivu » Lakeuden kulttuuripolkuLimingan kulttuuripolku\nLuontomatkailu lisääntyy ja kansainvälistyy nopeasti. Liminka on kehityksen kärjessä ennen muuta Liminganlahden, Suomen arvokkaimman lintuveden, ansiosta. Liminganlahti kuuluu mm. Project Mar -ohjelmaan. Siellä on Maailman Luonnonsäätiön opastuskeskus sekä lintutornit pitkospuineen.\nVuonna 1998 valmistunut, arkkitehtien Maija Niemelän ja Pentti Myllymäen suunnittelema luontokeskus sijaitsee Liminganlahden pohjukassa, Limingan ja Lumijoen puolivälissä. Se tarjoaa monipuolista tietoa ja palvelua kaikissa luontoon liittyvissä asioissa. Keskuksessa on myös majoittumis-, sauna- sekä ruokailupalvelut.\nLumijoen kulttuuripolku ›


Jurin tekstit: Samuudellisuus: essee\nTurun Ylioppilaslehteen 1990-luvun lopulla tehty esseen tapainen kolumni, joka aika hyvin sopisi mukaan pieneen Banalologioita-kirjaan. Siinä olevat tekstit olivat lievästi pilke silmäkulmassa tehtyjä enkä ollut niissä täysin tosissani, ja sama pätee tähänkin - tai pätenee, täysin varma en enää voi olla. Muistan kyllä tuon alussa kuvatun kokemuksen, jossa mustan, harmaan ja ruskean eri sävyt sulautuivat toisiinsa oudoksi matoksi. Nythän 2010-luvun puolivälissä samat värit tai värittömyydet ovat muotia, kuljemme 15 vuoden sykleissä. Ensiksi tragedia, sitten farssi vai miten se Marx sanoikaan?\nSuunnaton visuaalinen elämys Stockmannin miesten osastolla: kevään muotivärit ovat värittömiä, epävärejä. Vaatteet sulautuvat toisiinsa ennennäkemättömällä tavalla eikä niitä voi erottaa toisistaan. Jokainen vaate näyttää toiseltaan, koska niiden värittömyys on samaa.\nSamaan aikaan tamperelaiset ystäväni ovat mananneet Finnkinon kompleksia: "Vituttaa mennä aina samaan paikkaan, kun menee elokuviin." Eräs muisteli kaiholla lopetettavia teattereita, joissa hän oli pienempänä hankkinut elokuvallisen perustietämyksensä. Osa näistä on ilmeisesti ollut hyvinkin epämääräisiä paikkoja, kuten jo kauan sitten lopetettu Ilves, jossa esitettiin alkuillasta pornoa ja sen jälkeen klassikkoja.\nKun paikat vähenevät, niihin ei enää voi liittyä mitään nostalgiaa. Paikka, jossa tapahtuu kaikki, ei voi olla mikään muistelun kohde, koska sen tuntu on jäsentymätön. Tuskin kukaan tulee muistelemaan kaiholla sitä, että hengaili kavereitten kanssa Hansa-korttelissa tai Tampereella Koskikeskuksessa. Kliinisyys tukahduttaa muistot. Pornoteatterin imelä haju on varmasti jäänyt vahvemmin mieleen kuin joka puolella tuoksuva popcorn.\nNyt kuitenkin näköjään halutaan, että kaikissa paikoissa voi tehdä kaikkia hommia. Uudet elokuvakompleksit ovat osa sumeaa virtaa, jossa voi tehdä ihan mitä tahansa: käydä siiderillä savuttomassa baarissa, tutustua etnografiseen aineistoon museossa, syödä elokuvissa sitä varten tehdyiltä penkeiltä. Elokuva sijoittuu näin luontevaksi osaksi sellaista elämää, jossa asioiden välillä ei ole enää mitään eroja. Elokuvatkaan eivät pian erotu toisistaan. Asiakaskyselyjen perusteella tamperelaisen kompleksin yleisö haluaa katsella vain yhtä elokuvaa, Titanicia.\nTrendi on siis samuudellisuus. Haetaan muotoja, jotka sekoittuvat toisiinsa. Elämykset koetaan paikoissa, joissa niiden välille ei voi tehdä eroja. Rakennukset näyttävät kaikki samoilta. Sanomalehtejäkään ei tarvita kuin yksi. Älykkönuoriso hakee Helsingin Sanomien viikkoliitteestä kaiken tarvitsemansa älyllisen sisällön. Pinnallinen hassutusjournalismi kertoo kaikesta kaiken. Pienemmissäkin lehdissä trendi on tämä: Aamulehden Treffi ilmestyy ties monessa sanomalehdessä, Turun Sanomissakin, joka sentään on olevinaan eri konsernia.\nEsimerkkejä voi löytää vaikka kuinka paljon. Kaikki pitävät Ultra Brasta, joka kuulostaa aiemmilta sukupolvilta. Apocalyptica tekee hevistä konserttimusiikkia. Nuoret tytöt käyttävät hametta ja housuja samaan aikaan: kahden eri vaatekappaleen välillä ei ole mitään eroa. Puhutaan uusyhteisöistä, joiden jäsenet haluavat erota muista. Markkinatalous kuitenkin imee nämäkin yhteisöt osaksi itseään: live-roolipelit ja sadomasokistien tyyli ovat kohta osaa samaa samuudellisuutta, jossa ei voi tehdä eroja. Alakulttuurit sulautuvat talouden nimissä jatkuvasti yläkulttuuriin - tai pikemminkin niin, että yläkulttuuri on osa alakulttuureja. Ja mitä kertoo se, että jotkut aina välillä haaveilevat verkkominuudesta, joka sekoittuu toisiin minuuksiin kenenkään sitä estämättä? Kaikki voisivat sulautua yhteen suunnattomaksi verkkoMinäksi (netI), jolle jokainen kokemus on yhtä ja samaa kokemusta.\nLähettänyt jurinummelin klo 2:44 ip.\nTunnisteet: essee, kolumni, kulttuurikritiikki, muoti, nykyaika, pakinat, värit


Paavi Franciscuksen viesti maailman sairaiden päivänä (11.2.2016) | Katolinen kirkko Suomessa\nPaavi Franciscuksen viesti maailman sairaiden päivänä (11.2.2016)\nAntakaa Marian lailla itsenne laupiaan Jeesuksen huomaan: ”Mitä hän teille sanookin, tehkää se” (Joh. 2:5)\nXXIV maailman sairaiden päivä on minulle tilaisuus olla erityisen lähellä teitä, rakkaat sairaat ja teistä huolta pitävät ihmiset.\nKoska tänä vuonna maailman sairaiden päivää vietetään juhlallisesti Pyhällä maalla, haluan mietiskellä evankeliumin kertomusta Kaanan häistä (Joh. 2:1-11).\nSiellä Jeesus teki äitinsä pyynnöstä ensimmäisen ihmeensä. Vuoden teema, ”Antakaa Marian lailla itsenne laupiaan Jeesuksen huomaan: ’Mitä hän teille sanookin, tehkää se'” (Joh. 2:5), on myös laupeuden riemuvuoteen liittyvä. Maailman sairaiden päivän keskeisin eukaristian vietto tapahtuu 11. helmikuuta 2016, Lourdesin Neitsyt Marian liturgisena muistopäivänä, juuri Nasaretissa, jossa ”Sana tuli lihaksi ja asui meidän keskellämme” (Joh. 1:14).\nNasaretissa Jeesus aloitti pelastavan lähetystehtävänsä soveltaen itseensä profeetta Jesajan sanoja, kuten evankelista Luukas kertoo: ”Herran henki on minun ylläni, sillä hän on voidellut minut. Hän on lähettänyt minut ilmoittamaan köyhille hyvän sanoman, julistamaan vangituille vapautusta ja sokeille näkönsä saamista, päästämään sorretut vapauteen ja julistamaan Herran riemuvuotta (Luuk. 4:18-19).\nSairaus, erityisesti vakava sairaus, johtaa ihmiselämän aina kriisiin ja tuo mukanaan syvälle käyviä kysymyksiä. Alkuun voi joskus olla kapinointia: miksi näin tapahtui juuri minulle? Voimme tuntea epätoivoa, ajatella että kaikki on menetetty, että millään ei ole enää merkitystä…\nNäissä tilanteissa usko Jumalaan on toisaalta koetuksella, mutta toisaalta se paljastaa kaikki positiiviset voimavaransa. Ei siksi, että usko saisi katoamaan sairauden ja tuskan ja niistä nousevat kysymykset, vaan usko on avain, jonka kautta voimme löytää syvällisimmän merkityksen sille, mitä joudumme kokemaan. Usko on avain, joka auttaa näkemään, kuinka sairaus voi olla tie tulla lähemmäs Jeesusta, joka kulkee rinnallamme kantaen ristin taakkaa. Tuon avaimen meille antaa Maria, äitimme, joka on kokenut tuon tien.\nKaanan häissä Maria ajattelevaisena naisena huomaa hääparille tärkeän ongelman: viini, juhlailon symboli, on loppu. Maria huomaa vaikeuden, tietyssä mielessä omaksuu sen ja toimii hienotunteisesti ja välittömästi. Hän ei tyydy katselemaan eikä viivyttele tuomitakseen, vaan kääntyy Jeesuksen puoleen ja esittää ongelman sellaisena kuin se on: ”Heillä ei ole viiniä” (Joh. 2:3). Ja kun Jeesus sanoo, että aika ei ole vielä tullut (vrt. Joh. 2:4), Maria sanoo palvelijoille: ”Mitä hän teille sanookin, tehkää se” (Joh. 2:5). Silloin Jeesus tekee ihmeen, muuttaa suuren määrän vettä viiniksi, juhlan parhaaksi viiniksi. Mitä Kaanan häiden salaisuus voi opettaa meille maailman sairaiden päivänä?\nKaanan hääjuhla on kuva kirkosta. Keskuksena on laupias Jeesus, joka tekee merkin. Hänen ympärillään ovat opetuslapset, uuden yhteisön alku. Lähellä Jeesusta ja opetuslapsia on Maria, huolehtiva ja rukoileva äiti. Maria osallistuu tavallisen kansan iloon ja panoksellaan lisää sitä. Hän rukoilee Poikaansa hääparin ja kaikkien vieraiden puolesta. Eikä Jeesus torju äitinsä pyyntöä. Kuinka paljon toivoa se meille antaakaan!\nÄidillämme on valppaat ja hyvät silmät kuten Pojallaan, äidillinen sydän täynnä laupeutta, kuten Pojallaan, kädet jotka haluavat auttaa, kuten Jeesuksenkin kädet, jotka mursivat leipää nälkäisille, koskettivat sairaita ja paransivat heidät. Tämä täyttää meidät luottamuksella ja saa meidät avautumaan Kristuksen armolle ja laupeudelle.\nMarian esirukous saa meidät kokemaan lohdutusta, josta apostoli Paavali ylistää Jumalaa: ”Ylistetty olkoon meidän Herramme Jeesuksen Kristuksen Jumala ja Isä, armahtava Isä ja runsaan lohdutuksen Jumala! Hän rohkaisee meitä kaikissa ahdingoissamme, niin että me häneltä saamamme lohdutuksen voimalla jaksamme lohduttaa muita ahdingossa olevia. Niin kuin Kristuksen kärsimykset ovat tulleet runsaina meidän osaksemme, samoin on Kristus tuonut meille runsaasti lohdutusta” (2. Kor. 1:3-5). Maria on ”lohdutettu” äiti, joka lohduttaa lapsiaan.\nKaanassa käyvät ilmi Jeesuksen ja hänet tehtävänsä tunnuspiirteet: hän auttaa vaikeuksissa ja hädässä olevia. Messiaanisessa tehtävässään Jeesus parantaa monia sairauksista, heikkouksista ja pahoista hengistä, antaa näön sokeille, saa rammat kävelemään, palauttaa spitaalisten terveyden ja arvokkuuden, herättää kuolleita ja julistaa köyhille hyvän sanoman (vrt. Luuk. 7:21-22). Marian pyyntö hääjuhlassa, pyyntö jonka Pyhä Henki hänen äidinsydämessään herätti, tuo esiin paitsi Jeesuksen messiaanisen voiman myös hänen laupeutensa.\nMarian huolenpidossa heijastuu Jumalan hellyys. Tuo sama hellyys on läsnä niiden monien ihmisten elämässä, jotka ovat sairaiden rinnalla ja käsittävät heidän tarpeensa, huomaamattomimmatkin, koska katsovat heitä silmät täynnä rakkautta. Kuinka monta kertaa äiti sairaan lapsensa vuoteen vierellä, iäkkäistä vanhemmistaan huolehtiva aikuinen tai isoisäänsä tai isoäitiään auttava lapsenlapsi asettaakaan rukouksensa neitsyt Marian käsiin!\nSairaudesta kärsiville rakkaillemme pyydämme ensi sijassa terveyttä. Jeesus itse toi ilmi Jumalan valtakunnan läsnäolon juuri parantamalla: ”Kertokaa Johannekselle, mitä kuulette ja näette: Sokeat saavat näkönsä ja rammat kävelevät, spitaaliset puhdistuvat ja kuurot kuulevat, kuolleet herätetään henkiin” (Matt. 11:4-5). Mutta uskon innoittama rakkaus saa meidät pyytämään sairaille jotakin suurempaa kuin ruumiillista terveyttä: pyydämme rauhaa, elämän tyyneyttä, joka tulee sydämestä ja on Jumalan lahja, Pyhän Hengen hedelmä, jota Isä ei koskaan kiellä niiltä, jotka sitä luottavasti pyytävät.\nKaanassa Jeesuksen ja hänen äitinsä ohella on myös ”palvelijoita”, joille Maria sanoo: ”Mitä hän teille sanookin, tehkää se” (Joh. 2:5). Luonnollisesti ihme tapahtuu Kristuksen tekona, mutta hän haluaa käyttää ihmisten apua ihmeen tekemiseen. Hän olisi voinut saada viinin tulemaan suoraan viiniruukkuihin. Mutta hän tahtoo laskea ihmisten yhteistyön varaan ja pyytää palvelijoita täyttämään astiat vedellä. Kuinka arvokasta ja Jumalalle mieleen onkaan olla toisten palvelija! Tämä enemmän kuin mikään muu tekee meistä Jeesuksen kaltaisia, koska hän ”ei tullut palveltavaksi, vaan palvelemaan” (Mark. 10:45). Nuo nimettömät evankeliumin henkilöt opettavat meille paljon. He eivät vain tottele, vaan tottelevat auliisti: he täyttävät astiat reunoja myöten (vrt. Joh. 2:7). He luottavat äitiin ja tekevät heti ja hyvin sen mitä heiltä pyydetään, valittamatta ja laskelmoimatta.\nTänä maailman sairaiden päivänä voimme pyytää laupiaalta Jeesukselta Marian, hänen äitinsä ja meidän äitimme esirukouksen kautta, että hän antaisi meille kaikille tämän valmiuden palvella hädänalaisia ja konkreettisesti sairaita veljiämme ja sisariamme. Joskus tuo palveleminen voi olla vaivalloista ja raskasta, mutta olemme varmoja siitä, että Herra ei jätä muuttamatta inhimillisiä ponnistuksiamme joksikin jumalalliseksi. Mekin voimme olla ne kädet, käsivarret, sydän, jotka auttavat Jumalaa tekemään usein kätkettyjä ihmeitään. Mekin, olimmepa terveitä tai sairaita, voimme tarjota vaivannäkömme ja kärsimyksemme kuten veden, joka täytti Kaanan häissä astiat ja muutettiin parhaaksi viiniksi. Auttamalla hienotunteisesti kärsiviä ja sairaudessa itsessään otamme joka päivä ristin harteillemme ja seuraamme Opettajaa (vrt. Luuk. 9:23). Vaikka kärsimyksen kohtaaminen onkin aina salaisuus, Jeesus auttaa meitä paljastamaan sen merkityksen.\nJos osaamme seurata Marian ääntä, joka sanoo meillekin ”Mitä hän teille sanookin, tehkää se”, Jeesus muuttaa aina elämämme veden kallisarvoiseksi viiniksi. Tämä maailman sairaiden päivä, jota vietetään juhlallisesti Pyhällä Maalla, auttaa myös toteuttamaan sen, mitä sanoin laupeuden ylimääräisen riemuvuoden julistamisen bullassa: ”Edistäköön tämä laupeuden hengessä vietettävä riemuvuosi kohtaamista näiden uskontojen [juutalaisuuden ja islamin] ja muiden jalojen uskonnollisten traditioiden kanssa. Tehköön se meidät avoimemmiksi vuoropuhelulle, jotta tunnemme ja ymmärrämme toisiamme paremmin. Poistakoon se kaiken sulkeutumisen ja halveksunnan ja karkottakoon kaiken väkivallan ja syrjinnän” (Misericordiae Vultus, 23). Jokainen sairaala tai hoitokoti voi olla näkyvä merkki ja paikka, joka edistää kohtaamisen ja rauhan kulttuuria, jossa sairauden ja kärsimyksen kokemus ja ammatillinen ja veljellinen apu auttavat ylittämään kaikki rajat ja jakautumiset.\nTästä esimerkkejä ovat kaksi sisarta, jotka julistettiin pyhiksi viime toukokuussa: pyhä Marie Alphonsine Danil Ghattas ja pyhä ristiinnaulitun Jeesuksen Mariam Baouardy, molemmat Pyhän maan tyttäriä. Edellinen todisti lempeydestä ja ykseydestä, antoi selvän todistuksen siitä, kuinka tärkeää on olla vastuussa toinen toisistaan, elää toinen toisiaan palvellen. Jälkimmäinen, nöyrä ja lukutaidoton, oli kuuliainen Pyhälle Hengelle ja tuli islamilaisen maailman kohtaamisen välineeksi.\nToivon, että Marian, laupeuden äidin henki innoittaa kaikkia, jotka palvelevat sairaita ja kärsiviä. ”Hänen lempeä katseensa saattakoon meitä tänä pyhänä vuonna, jotta me kaikki voisimme löytää uudelleen Jumalan hellyyden ilon” (Misericordiae Vultus, 24), kantaa sitä sydämessämme ja ilmaista sitä teoillamme. Uskomme Neitsyt Marian esirukouksiin ahdingot ja koettelemukset, ilot ja lohdutukset, ja suuntaamme rukouksemme hänelle, jotta hän kääntäisi meihin laupiaat silmänsä erityisesti tuskien hetkinä ja tekisi meidät arvollisiksi nyt ja aina katselemaan laupeuden kasvoja, Poikaansa Jeesusta.\nTällä rukouksella kaikkien teidän puolestanne annan apostolisen siunaukseni.\nVatikaanissa 15. syyskuuta 2015, Jeesuksen äidin tuskien muistopäivänä\nPaavi Franciscus ja Moskovan patriarkka Kirill tapasivat toisensa -->\n<-- Paastokeräys / Fasteinsamling / Lenten Collection 2016


Laiva saapuu Amorgoksen satamaan. (KUVA: Kalle Kirstilä)\nJulkaistu: 26.8.2010 10:40 , Päivitetty: 26.8.2010 11:07\nRuotsalaiset sen sijaan ovat innokkaita "saarihyppelijöitä".\nSaarelta saarelle kiertely onnistuu myös lapsiperheeltä, ja syyskuussa Kreikka on parhaimmillaan. Tilaa riittää.\nPireuksen sataman kaaosta katsellessa ensikertalaiselle selviää, että pienten lasten kanssa matkustavalle matkan haastavin osuus on heti alussa.\nKotona on herätty aamuyöllä, joten väsymys ja jännitys alkaa tuntua pienissä matkalaisissa jo Ateenaan saavuttaessa.\nLentokenttäbussi selvittää Ateenan halkaisun Venizelosin kentältä Pireuksen satamaan rallihengessä puolessatoista tunnissa, mutta sitten on edessä kokeneiden Kreikan-kiertäjien hyvin tuntema show - laivan lastaaminen kreikkalaisittain kaikessa absurdissa logiikassaan.\nKun Blue Star Ferriesin Naxos-alus vihdoin lähtee satamasta liikkeelle, tällä kertaa satamatyöntekijöiden hidastuslakon vuoksi pari tuntia aikataulusta myöhässä, voi jo hengähtää.\nTakana on 14 tuntia matkantekoa. Sotkuisen Pireuksen loittonemista voi juhlistaa vaikka jäätelöllä ja hampurilaisella laivalla sijaitsevassa "Kreikan Hesessä" eli Goody'sissa.\nPienemmissä satamissa laivoihin astuminen on onneksi vaivatonta ja laivatkin pysyvät aikatauluissaan. Alukset ovat varsin viihtyisiä ja nykyaikaisia, suomalaiselle eksoottisinta onkin avulias henkilökunta.\nLasten kanssa matkustaessa on järkevää varata numeroitu istumapaikka.\nMonille saarille laivat tosin saapuvat epämiellyttävään aikaan. Aikatauluyllätykset ja pienet epämukavuudet pitää kuitenkin ottaa itsestään selvänä osana omatoimipakettia.\nVaiva myös onneksi palkitaan:\nKun olemme saapuneet 24 tuntia heräämisen jälkeen Amorgoksen Aegialin kylän pilkkopimeään satamaan, hakeneet avaimen huoneistoomme ja nukkuneet neljän tunnin ruhtinaalliset yöunet, matkan taittanut kaksivuotias tyttö toteaa aamulla parvekkeella kirkasta taivasta, sinistä merta ja ympäröiviä vuoria katsoessaan:\n- Tuolla on mun kesäloma!\nViljo, 5, käy välillä kannella katsomassa maisemia. (KUVA: Kalle Kirstilä)\nKylän rannasta löytyy mielenkiintoisia kiviä. (KUVA: Kalle Kirstilä)\nPireuksen satamassa on kaaos - laivaa täytetään kreikkalaisella logiikalla. (KUVA: Kalle Kirstilä)\nAamupalapaikan rauhaa. (KUVA: Kalle Kirstilä)\nSuosituin saarihyppelykohde Kreikan saaristoista on Kykladit, noin 40 saaren alue Santorinin ja Mykonoksen välillä.\nKykladien saaret ovat pääosin hyvin vuoristoisia ja karuja. Laivaliikennöinti saarien välillä on vilkasta, joten lyhyessäkin ajassa ehtii käydä usealla saarella.\nVarsin pieneltä alueelta löytyy paljon historiaa sekä hengeltään erilaisia saaria - Kreikan kauneimmaksi usein kutsutun Santorinin eleganssista pikku-Kykladien saarten rauhaan ja patikointimahdollisuuksiin.\nValinnanvaraa riittää: Kykladien suurin saari on Naxos, Deloksella tutkitaan raunioita, Ios on nuorten reppumatkailijoiden bilesaari, Paroksella matkaaja näkee kreikkalaista postikorttimaisemaa parhaimmillaan.\nParin viikon saarihyppelyyn Kykladeilla voi sovittaa 3-4 saarta, lasten kanssa kannattaa tyytyä vähempään. Ellei sitten satu löytämään niin lokoisaa saarta, että haluaa viettää siellä koko ajan.\nSellainen on Amorgos, jolla voi nauttia hyvin säilyneistä kylistä, Kreikan saariston kirkkaimmista vesistä ja laajasta patikkapolkujen verkostosta.\nYleisin lähtöpaikka saarihyppelylle on Ateena ja sen satamat Pireus ja Rafina.\nAteenaan voi lentää Suomesta Finnairilla ja Blue1:lla. Kilpailukykyisiä yhteyksiä vaihdolla tarjoavat esimerkiksi Air Baltic, SAS ja Lufthansa.\nBussi X96 kulkee kaksi-kolme kertaa tunnissa Ateenan nykyaikaiselta Venizelosin kentältä kätevimmin Pireukseen.\nMajoituksia ei välttämättä tarvitse varata ja suunnitella etukäteen - saapuvia laivoja on vastassa paikallisia yrittäjiä, jotka esittelevät tarjolla olevia huoneita ja kuljettavat perille.\nKahden hengen huone maksaa 30-60 e/vrk. Elokuu on kallein kuukausi.\nSyys-lokakuussa Kreikan saaristossa matkaileva nauttii yhä lämpimistä vesistä mutta ruuhkat ovat ohi ja tunnelma leppoisa.


Lontoo-Edingburgh-Lontoo 2013: Jengitunnukset\nTänään tuli postissa jo hetki odotettu ja myöhässä ollut paketti. Paketin sisällä oli tämän kauden ajopaidat.\nPaidat tilattiin ilmeisesti suoraan italialaiselta valmistajalta. Kun oli outo valmistaja, niin joutu hetken miettiin paidan kokoa. Arpominen osui kuitenkin nappiin, justiinsa sopivan kokoiset paidat. Tilasin siinnä sitten itselle lyhyt hihaisen ja pitkähihaisen paidan. Lyhyt on hyvä päiväsaikaan (yllätysyllätys) ja pitkähihainen onsitten hyvä heittää päälle illan viilentyessä. Tuuliliivikin olisi ollut tarjolla samalla kuviolla, muttakun ei ole heijastinliivi niin eipä tullut sitä tilattua; turhia liivejä aleta mukana kantaa.\nNäitä paitoja ei vaan sitten lyhyillä, alle 200km, lenkeillä käytetä.\nEi paljon, mutta vähän, harmittaa vaan ettei nuo kerinneet kevään breveteille. Pääasia kuitenkin että ennen LEL:iä tuli. Siihenhän tässä tähdätään, nää lyhyet matkathan (200, 300, 400 ja 600km) on jo ajettu kahteen kertaan ;)\nOulujärven kierroksesta palautuminen ei mennyt ihan putkeen. Maanantai oli tarkoitus viettää ihan vaan toimistolla askarrellessa. Asiakas vaan soitti ja halusi minut keskustaan palaverin tapaiseen. No auto on kotona enkä lähe sitä hakeen kun sama aika menis siinnäkin. Joten lepopäivä vaihtu palauttavaan ajeluun. Tiistaina jätin sitten suosiolla porukkalenkin väliin ja keskityin projektiin.\nKävin kaverin luonna näyttämässä sille vähän lentävää eli isoa kulmahiomakonetta. Lähti ne ylimääräiset painot silläkin irti, vaikka rälläkkä eli pieni kulmahiomakone olisi ollut käytännöllisempi. Paluu matkalla hain pienen satsin kemiallista metallia ja siloittelin ylimääräiset naarmut ja kolot. On vaan tuo parveke liian lämmin paikka noille myrkyille, ei tosiaankaan ollut 5min aikaa levitellä seosta. Noh, viilalla lähti ylimääräiset roiskeet pois. Nyt vain tarttee maalata runko ja sitten voi laitattaa laakerit paikoilleen. Haarukan päälle sain jo pohjamaalin.\nKeskiviikkonakin kun aurinkopaistoi, päädyin laittamaan saunan lämpeneen ja lähtemään saunalenkille. Ei jalat oikein kantaneet tällä kertaa Alakylän tempoa, joten heitin kiireen pois ja kävin vilkaisemassa Honkasen suunnan maisemia, sielläkun harvemmin käy; umpiperäkun on.\nTälle päivälle otin ohjelmaksi kevyen pyörittelyn; kävin Vasaraperältä hakemassa projektiin pintamaalit. Mukavan kevyesti rullaa sinkula, tuli sopiva kevyt pitkä lenkki.\nLähettänyt Heikki Ruonansuu klo 22.02\nMiksi ajan pitkiä matkoja\nAina ei voi onnistua pt.2


Twitteriin maksullisia ominaisuuksia – somepalvelu uudistuu – Stara\nDigi Viihdeuutiset 28.2.2021, 15:20 · Tim Isokivi\nSuosittu mikroblogipalvelu Twitter on ollut vuosien ajan täysin ilmainen. Nyt asia on kuitenkin muuttumassa, sillä käyttäjille tarjotaan uusia lisäominaisuuksia kuukausimaksua vastaan.\nTwitter on esitellyt ensimmäistä maksullista jäsenvaihtoehtoaan, Super Followia. Superseurausta tarkoittava palvelu tarjoaa esimerkiksi mahdollisuuden asettaa omia twiittejään luettavaksi vain siitä maksaneille tilaajille. Lisäksi maksullisen ominaisuuden käyttäjät pääsevät lukemaan kuumimpia puheenaiheita yhteen niputtavia uutiskirjeitä.\nSuper Follow -ominaisuudet saa Twitterissä käyttöönsä 4,99 dollarin kuukausimaksua vastaan. Sen tilanneet voivat itse päättää hinnan omien maksumuurin taakse piilotettujen twiittien näkemisestä. Hieman Patreon-tilauspalvelua idealtaan muistuttavan Super Followin on määrä ilmestyä Twitteriin myöhemmin tämän vuoden aikana.\nTwitteriin on tulossa myös Communities, eli yhteisöt -niminen uudistus. Käytännössä kyse on hieman Facebook-ryhmiä muistuttava ominaisuus, jonka ansiosta käyttäjät voivat liittyä tiettyihin mielenkiinnonkohteisiin ja aiheisiin keskittyviin yhteisöihin.


Vegas Crest -kasinoarvostelu 2022 💰 Lunasta jo tänään!\nMobiilikasino / Vegas Crest\nSivuston Vegas Crest Mobiilikasino arvostelu\nTietoja tuotteesta Vegas CrestPelit, jotka tarjotaan osoitteessa Vegas CrestOhjelmistot saatavilla osoitteesta Vegas CrestTalletusmenetelmät hyväksytään osoitteessa Vegas CrestMiksi pelata paikassa Vegas Crest ?\nTietoja tuotteesta Vegas Crest\nTämä Mobiilikasino perustettiin 2014 ja lisättiin mobilekasinorank.net kohdassa 29.03.2021 . Mobiilikasinopelaajan yleisten kokemusten perusteella Vegas Crest saa 8.2 10: stä. Tähän luokitukseen vaikuttavat tekijät sisältävät tarjottujen pelien lukumäärät ja tyypit, bonukset, maksuvaihtoehdot ja paljon muuta. .\nPelit, jotka tarjotaan osoitteessa Vegas Crest\nVegas Crest tarjoaa tunnettuja pelejä, kuten Bingo, Kolikkopelit, Pokeri, Videopokeri, Pai Gow , sekä jännittäviä bonuksia. Tämä Mobiilikasino palvelee käyttäjien Mobiilikasino rakastajia suosittujen, jännittävien pelien metsästyksessä.\nOhjelmistot saatavilla osoitteesta Vegas Crest\nVegas Crest tarjoamien pelien takana on joitain alan suosituimpia tuottajia. Vegas Crest tarjoaa muun muassa tuottajien, kuten , tekemät pelit.\nTalletusmenetelmät hyväksytään osoitteessa Vegas Crest\nTämä palveluntarjoaja on suosittu maissa, kuten Norja, Yhdysvallat . Tämä Mobiilikasino palvelee pelaajia, jotka haluavat käyttää suosittuja maksutapoja, kuten Visa ja PayPal. Jos kuitenkin haluat käyttää eri menetelmää, Vegas Crest toivottaa tervetulleeksi myös pelaajat, jotka käyttävät Credit Cards, Debit Card, Bank transfer, Neteller, Visa ja paljon muuta.\nMiksi pelata paikassa Vegas Crest ?\nKun vierailet CasinoRankissa, sinun ei tarvitse huolehtia turvallisuudesta. Arvioimme tarkasti jokaista henkilöä, jolla on lupa Mobiilikasino , jotta voit helposti nauttia pelistäsi rauhassa. Vegas Crest on turvallinen vaihtoehto kaikille, jotka etsivät hyvää Mobiilikasino -kokemusta.


ti, syys 17, 2019 12.21 CET\nTulevaisuuden terveydenhoito on asiakkaan oman elämänhallinnan tukemista ja laadukasta sairaanhoitoa. Pirten toiminnan perustana ovat yhtiön arvot, vastuullisuus ja elämänilo.Suomessa toimivia terveydenhoitoalan yhtiöitä on viime vuosina tarkasteltu vastuullisuuden näkökulmasta ja asia on herättänyt paljon keskustelua. – On erinomainen asia, että näistä asioista puhutaan ja ihmiset tuovat esille, minkälaisilta yrityksiltä he haluaisivat jatkossa palvelunsa ostaa. Tätä kautta koko ala kehittyy. Palaute on lahja, Pirten toimitusjohtaja Eija Railanmaa toteaa. Pirte on suomalainen\nto, tammi 10, 2019 07.39 CET\nTampereen kaupungin ja Pirkanmaan sairaanhoitopiirin omistama Pirte on ketterä, pirkanmaalainen työterveys- ja lääkärikeskus. Sen asiakkaita ovat niin valtakunnallisesti isot toimijat kuin pienyrityksetkin. Kaikki ovat Pirtelle yhtä arvokkaita.– Henkilöstö on yksi yrityksen kivijaloista ja sen hyvinvointiin kannattaa panostaa. Toiminnassamme olennaista on asiakkaan tarpeiden kuunteleminen. Räätälöimme työterveyspalvelut asiakkaan tarpeiden mukaisiksi, toteaa Pirten toimitusjohtaja Eija Railanmaa. Pirkanmaalla kuudessa toimipisteessä palveleva Pirte tarjoaa kattavasti työterveyshuollon,


Kansainvälinen vapaaehtoistyö ry – EVS-vapaaehtoiseksi Roomaan!\n30.8.2016 // Meri\nNyt suuntana on Rooma, La Città dell’Utopia ja EVS-vapaaehtoistyö! EVS-vapaaehtoisia on haussa projektiin, joka sopii joustaville, huumorintajuisille, yhteistyökykyisille ja italian kielen taitoisille vapaaehtoisille.\nVapaaehtoinen työskentelee La Città dell’Utopiassa, KVT:n sisarjärjestön SCI Italian ylläpitämässä sosiaalisen ja kulttuurisen toiminnan keskuksessa. Vapaaehtoinen muun muassa koordinoi La Cittá dell’Utopian logistiikkaa, kurssien/työpajojen aikatauluja ja osallistujia. Vapaaehtoinen huolehtii myös yleisötilaisuuksien ruokaostoksista ja siivoamisesta. Vapaaehtoisella on myös mahdollisuus itse pitää työpajoja. Vapaaehtoista haetaan ajalle 1.1.-31.8.2017.\nKatso täältä vapaaehtoistyöpaikan yksityiskohtainen kuvaus: EVS_La_Citta_Dell_Utopia_2016\nMikä EVS? EVS-vapaaehtoisen tulisi olla 18-30 -vuotias. Vapaaehtoiselle kustannetaan matkat, majoitus, ruoka, vakuutus, kielikurssi sekä maksetaan pieni taskuraha. Vapaaehtoiset asuvat muiden EVS-vapaaehtoisten kanssa ja tapaavat usein SCI Italian aktiivisia jäseniä. Vapaaehtoiset osallistuvat jaksonsa pituudesta riippuen 1-3 kansalliseen koulutukseen. Voit lukea Cimon sivuilta lisätietoa Eurooppalainen vapaaehtoispalvelu EVS -ohjelmasta.\nHakuaika päättyy 4. syyskuuta. Hakemukset (englannin/italiankielinen CV ja motivaatiokirje) ja kyselyt tulee lähettää osoitteeseen:\nKategoria(t): Uusimmat vapaaehtoistyöpaikat Avainsana(t): Eurooppa, European Voluntary Service, EVS, Italia, pitkäaikainen vapaaehtoisuus, rauha, SCI, vapaaehtoistyö ulkomailla, yhteiskunnallinen aktiivisuus. Lisää kestolinkki kirjanmerkkeihisi.


Mikkoakin kiinnostaa: Pelattu: Lara Croft and the Guardian of Light\nMinulla on tällä hetkellä kesken useampiakin pelejä, mutta hieman aiemmin tuli pelailtua yhteistyöpelinä Lara Croft and the Guardian of Lightia sekä PC:llä että PS3:lla. PC:llä pelasimme aivan viime kenttiin saakka kunnes vioittuneet pelitallennukset estivät jatkamasta, Pleikkari-version sain PS Plussan kautta ja siitä kun sai kerättyä trophyja ja harjoiteltua näppis+hiiri -ohjaukseen tottuneena samalla gamepad -ohjausta, niin sama oli pelata uudemmankin kerran.\nPeli on aiemmista Tomb Raider -peleistä poiketen yläkulmasta kuvattu tasohyppely-toiminta-puzzlepeli, jonka juoni ei ole kuitenkaan kummoinen. Pari tuhatta vuotta sitten valoa edustava Maya-soturi Totec ja pimeyden edustaja Xolotl-henki kävivät taistelun jonka Totec voitti vangitsemalla Xolotlin Savun peiliin ja jähmettyen itse kivipatsaaksi. Nykyaikana Lara löytää peilin ja sekä Totec että Xolotl pääsevät vapaaksi. Xolotl juoksee karkuun punomaan juonia maailmanvalloituksesta ja Laran ja Totecin tehtäväksi jää tottakai ottaa tämän kiinni ja estää hänen pahat suunnitelmat.\nYksinpelissä pelataan Laralla, joka saa muiden varusteiden lisäksi käyttöönsä Totecin keihään. Kaksinpelissä toinen pelaaja ohjaa Totecia ja molemmilla on käytössä omat varusteet. Vaikka peli sisältääkin paljon taistelua, on pääpaino ja hauskuus kuitenkin yhteistyössä suoritetuissa pienissä pulmatehtävissä. Pelaajat eivät pääse pitkälle omine neuvoineen vaan eteneminen vaatii usein molempien erikoistaitoja. Aiemmin mainitun Totecin keihään avulla Lara voi kiivetä korkeammille tasoille mutta Totecin omaa painoa se ei kestä. Hänen kilpeä voi käyttää sekä Laran nostamiseen korkeuksiin että pelaajien suojelemiseen nuolilta ja muilta lentäviltä esineiltä. Laralla on puolestaan käytössä köysi jolla hän voi kiivetä seiniä ylös, laskea itsensä tai Totecin seinää alas tai järjestää Totecille köyden nuorallakävelyä varten. Lisäksi molemmilla hahmoilla on käytössä räjähteitä, joilla voi mm. järjestää ansoja vihollisille. Näitä ja monia kentistä löytyviä esineitä tulee sitten käyttää erikseen tai yhdessä itse kentissä ja vähän väliä vastaan tulevissa vapaaehtoisissa puzzle-huoneissa, joiden ratkaisemisesta palkitaan joillakin tavaroilla kuten tiettyjä taitoja tehostavilla esineillä..\nVaikka pelin juonikuvio on todella yksinkertainen (eli Lara ja Totec näkee jokaisen kentän alussa Xolotlin, tämä uhoaa nyrkkiään puiden valloittavansa maailman ja juoksee "muahahahahaha"-naurun säestämänä karkuun raskaan oven sulkeutuessa perässä), on peli silti mielestäni todella viihdyttävä. Taistelut ja pulmat ovat sopivan vaikeita eikä niihin tarvitse jäädä jumittelemaan pitkäksi aikaa jos hieman yrittää. Suurin osa puzzleista ei ole myöskään pakollisia, joten mahdolliset ongelmat siellä osa-alueella ei estä pelin etenemistä. Peli on myös sopivan pituinen, joskin aikomus on tutustua vielä millaisia kenttiä pelin DLC-paketit tarjoavat kunhan ne tulevat alennusmyyntiin Steamissa tai PS Storessa. Viihdyin sekä pelin PC- että PS3 -versioiden parissa, joten suosittelen molempia vilpittömästi molemmille laitteille!\nLähettänyt Mikko klo 0.32\nTunnisteet: pelattu, pelit, playstation 3, steam, tomb raider


Luottamushenkilöille jatkokursseja elokuussa - Teollisuusliitto\nEtusivu - Ajankohtaista - Luottamushenkilöille jatkokursseja elokuussa\nKategoriatLiitto, Uutiset Kirjoitettu 6.6.2019\nLuottamushenkilöille jatkokursseja elokuussa\nPeruskurssin käyneiden luottamusmiesten ja työsuojeluvaltuutettujen jatkokurssit käynnistyvät jälleen heti elokuussa. Jatkokurssit ovat kaksiosaisia ja lähiopetusjaksojen välissä on noin kuukausi. Kurssit ovat tärkeä osa luottamushenkilöiden peruskoulutusta ja niillä syvennetään tehtävissä tarvittavaa osaamista.\nVaikka kesäloma on vielä monilla vasta edessä, kannattaa varmistaa paikka kurssilta ja hakea heti!\nLue lisää kurssien sisällöistä ja täytä hakemus\nLuottamusmiesten jatkokurssi, Hakaniemi Helsinki, 26.–30.8.\n(jatkokurssin 2. osa järjestetään Hakaniemessä 23.–27.9.)\nTyösuojelun jatkokurssi, Murikka-opisto Tampere, 19.–23.8.\n(jatkokurssin 2. osa järjestetään Murikassa 16.–20.9.)\nKategoriatTes-neuvottelut, Uutiset, Uutiset, Uutiset, Uutiset, Uutiset, Uutiset, Uutiset, Uutiset Kirjoitettu 16.5.2022


12.11.2014 / yllapito / Peliuutiset\nSingStar™ SuomiBileet täydentää pelisarjan hittivalikoimaa entisestään ja tarjoaa uusia mahdollisuuksia pelikokemusten jakamiseen ystävien kanssa. Perinteisten mikrofonien lisäksi duettoon on mahdollista liittyä nyt myös omalla älypuhelimella. Järjestyksessään 8. suomenkielinen SingStar tähtää edeltäjiensä tapaan platinamyyntiin. SingStar™ SuomiBileet -peli on saatavilla sekä PS4- että PS3-konsolille 12. marraskuuta alkaen.\nSingStar™ SuomiBileet -levy sisältää 30 uutta hittibiisiä. Joukkoa johtavat suomalaisen musiikkitaivaan tähdet, kuten Jenni Vartiainen, Cheek, Kaija Koo ja Diandra. Lisäksi mukana on kansainvälisiä supertähtiä, kuten Demi Lovato, Avicii ja Pharrell Williams. Biisikirjastoa täydentää SingStore-palvelun ladattavien kappaleiden valikoima.\nPS4™-järjestelmän sosiaaliset ominaisuudet tukevat saumattomasti uuden SingStar™-pelin innovaatioita. Pelaajat voivat laulaa ystäviensä kanssa, jakaa esityksiään sosiaalisessa mediassa yhdellä napin painalluksella, haastaa ystäviään lyömään ennätyksensä ja ottaa kuvia ja videoita lempihetkistään PS4™ Cameralla. Lisäksi pelaajat voivat valita aloittavatko yhteislaulun perinteisillä mikrofoneilla vai älypuhelimellaan. Ilmainen kumppanisovellus muuttaa minkä tahansa Android- tai iOS-laitteen mikrofoniksi. Sovelluksella voi myös luoda ja muokata omia soittolistoja. Lisätietoja: http://www.singstar.com/app.html\nSingStar™ SuomiBileet ilmestyy yksinoikeudella PS4™- ja PS3™-järjestelmille 12. marraskuuta 2014. SingStar-pelien suositusikäraja on kaksitoista vuotta. Lue lisää osoitteissa: https://www.singstar.com/home.html, facebook.com/SingStar ja Twitter: @SingStarHQ.\nSingStar™ SuomiBileet -biisilista:\nAnna Abreu – Ra-ta ta-ta\nAntti Tuisku – Jää Tai Mee\nApulanta – Mä Nauran Tälle\nDiandra – Prinsessalle\nElonkerjuu – Viistäköön Siipeni Maata\nErin – Toiset Mimmit\nJanna – Sä Et Ole Hullu\nJannika B – Seuraavaan Elämään\nJesse Kaikuranta – Vielä Täällä\nJuha Tapio – Paremmat Päivät\nJVG feat. Anna Abreu – Huominen on Huomenna\nKaija Koo – Kuka Sen Opettaa\nNopsajalka – Lupaan Olla\nPaula Koivuniemi – Kaiken Antanut\nSanni – Me Ei Olla Enää Me\nSuvi Teräsniska – Vaiettu Rakkaus\nUntil Dawn™ tuo kauhuelokuvan klassikkoasetelman PlayStation®4 -pelikonsolille


Vapaaehtoistoiminnan yhteistoiminnallinen kehittäminen Fallkullan kotieläintilalla\nPapunen, Tiina (2010)\nOpinnäytetyö käsitteli Helsingin kaupungin Nuorisoasiainkeskuksen Fallkullan kotieläintilan henkilöstön yhteistoiminnallista kehittämistä. Tavoitteena oli prosessin avulla sitouttaa henkilöstö vapaaehtoisten aikuisten toimintaan sekä kehittää sitä paremmaksi. Opinnäytetyön innoittajana toimi aikaisemmasta vapaaehtoisten aikuisten haastattelututkimuksesta nousseet kehittämistehtävät. Opinnäytetyön keskeiset käsitteet motivaatio, yhteistoiminnallinen oppiminen sekä vapaaehtoistoiminta pitivät työn raameja vankasti yhdessä.\nToiminnallisessa opinnäytetyössä käytettiin tutkimuksellisia periaatteita vain kehittämistyön hyödyntämisen näkökulmasta. Yhteistoiminnallisena menetelmänä käytettiin Swot – analyysia, joka toteutui seitsemänvaiheisena prosessina 6.10. – 4.12.2009. Tutkimusaineisto oli primaariaineistoa, joka kerättiin prosessin etenemisen myötä. Tutkimuksessa käytettiin henkilöstöltä kerättyä aineistoa, joka analysoitiin laadullisesti sekä osin määrällisesti. Kehittämistyön vakuuttavuus perustui kehittämistyössä tehtyjen valintojen näkyvyyteen ja tarkkaan dokumentointiin.\nKokonaisuudessaan yhteistoiminnallinen kehittämisprosessi onnistui hyvin ja siinä hyödynnettiin työyhteisön jäsenten erinäkökulmia. Onnistumiseen vaikuttivat kehittämiskohteena ollut työyhteisö sekä kehittäjän tekemät valinnat. Yhteistoiminnallisessa kehittämisprosessissa työyhteisö tarkasteli toimintaa kriittisesti, joka mahdollisti vapaaehtoistoiminnan tavoitteellisen kehittämisen. Työyhteisön sitoutuminen vapaaehtoistoimintaan vahvistui prosessin etenemisen myötä.


PTK 74/2016/10 vp\n20.14 Anna Kontula vas\n20.21 Satu Taavitsainen sd\n20.27 Merja Mäkisalo-Ropponen sd\n20.31 Tarja Filatov sd\n20.37 Antti Häkkänen kok\n20.39 Tarja Filatov sd\n20.40 Antti Häkkänen kok\n20.41 Eeva-Maria Maijala kesk\n20.41 Hanna Kosonen kesk\n20.42 Tarja Filatov sd\n20.44 Antti Häkkänen kok\n20.45 Anna Kontula vas\n20.46 Merja Mäkisalo-Ropponen sd\n20.48 Tarja Filatov sd\n20.49 Antti Häkkänen kok\n20.51 Anna Kontula vas\n20.53 Antti Häkkänen kok\n20.54 Anna Kontula vas\nLähetekeskustelua varten esitellään päiväjärjestyksen 10. asia. Puhemiesneuvosto ehdottaa, että asia lähetetään työelämä- ja tasa-arvovaliokuntaan, jolle perustuslakivaliokunnan on annettava lausunto.\nArvoisa puhemies! Jotenkin oletin, että näin merkittävän ja kuitenkin paljon keskustelua herättäneen esityksen olisi ollut ministeri täällä esittelemässä. Kun ei nyt ole, niin totean tähän alkuun, että en aio omassa puheenvuorossani referoida hallituksen esitystä, vaan uskon siihen, että me kaikki olemme opiskelleet sen huolellisesti.\nTämän päivän valtiovarainministeriön tuore ennuste kuuluu näin: Kiky hidastaa kasvua ensi vuonna. Palkanalennukset syövät ostovoimaa, minkä takia julkista taloutta rahoittaa työnantajamaksujen kiepauttaminen ansioverokevennysten kautta valtion maksettavaksi. Kyseessä on tulonsiirto palkansaajilta ja julkiselta sektorilta yrityksille.\nMarxilla on sellainen käsite kuin antagonistinen ristiriita, joka tarkoittaa sitä mekanismia, että mitä suurempi osuus arvonlisäyksestä päätyy palkansaajille, sitä pienempi osa jää pääomalle, ja totta kai päinvastoin. Vaikka kysymys ei ole mekaanisesta kaavasta, niin antagonistinen ristiriita on kuitenkin kelpo käsite kehystää paitsi erilaisia kamppailuja palkkatason ympärillä myös muita sellaisia palkkatyön ehtoja, jotka oleellisesti vaikuttavat siihen, mihin arvonlisä päätyy. Minun nähdäkseni kaikki työmarkkinoita koskevat hallituksen työelämätoimet on nähtävissä antagonistisen ristiriidan käsitteen kautta. Kysymys on resurssien siirtämisestä joko suoraan palkansaajilta taikka sitten julkisen sektorin kautta yrityksille ja siellä lähinnä pääomalle.\nTämä nyt keskustelussa oleva esitys on joukko toimenpiteitä irtisanomisen helpottamiseksi tavalla ja toisella työsuhteen eri vaiheissa. Tässäkin on jälleen uusi tulonsiirto pääomalle. Sen sijaan en usko, että niitä työllisyyttä parantavia elementtejä, joita tässä hallituksen esityksessä luetellaan sen tarkoitukseksi, hallituksen esitys tulee täyttämään. Pitkäaikaistyöttömyys ei johdu siitä, että pitkäaikaistyöttömän koeaika olisi liian lyhyt, eikä irtisanomisen helpottaminen yksiselitteisesti mitenkään lisää työllisyyttä. Yritysten voittoja se saattaa kuitenkin kasvattaa. Jos me tarkastelemme tämän hallituksen esityksen vaikutuksia kansantalouteen, niin on hyvä lähteä liikkeelle siitä, että irtisanominen on jo nyt Suomessa monia muita maita helpompaa ja että me olemme kokeneet aika monia sellaisia isoja irtisanomisaaltoja, joidenka yksi peruste on se, että irtisanotaan, silloin kun pitää irtisanoa, mieluummin Suomesta kuin esimerkiksi Ranskasta sen takia, että se tulee paljon halvemmaksi. Jos irtisanomista nyt halpuutetaan edelleen, niin tämä mekanismi ei ainakaan tule heikkenemään.\nTulonsiirto yrityksille, mikä tässä tapahtuu, voi toki lisätä taloudellista toimeliaisuutta ja sitä kautta välillisesti tuoda uusia työpaikkoja, mutta viime aikoina se on johtanut pikemminkin osinkotuottojen kasvuun. Ja jos me vertaamme osinkoihin menevää euroa palkansaajan euroon, niin ne osinkoeurot tuppaavat katoamaan ulkomaille joko sitä kautta, että omistajat ovat jossakin Suomen rajojen ulkopuolella, tai sitten sitä kautta, että omistajat kuuluvat siihen tuloluokkaan, jossa kulutetaan paljon Suomen rajojen ulkopuolella.\nKolmas vaikutus meidän kansantalouteen on työmarkkinoiden epävarmuuden lisääntyminen. Se näkyy monella eri tapaa meidän julkisen sektorin kustannuksissa, joten tämänkin tulonsiirron hoitavat muut kuin yritykset itse.\nMinä tässä hetki sitten puhuin siitä, että politiikan mittarina ei pitäisi olla bkt eikä kansantalous vaan se, kuinka hyvä ihmisten on valtakunnassa elää ja kuinka ihmiset siellä kukoistavat. Tässä suhteessa bkt:tä tärkeämpi mittari on varallisuuserot. Viimeaikaisten tutkimusten mukaan sellaisella vauraustasolla, millä Suomi nykyisellään on, se, kuinka suuria tuloeroja eri yhteiskuntaryhmien välillä on, määrittää ihmisten onnellisuutta huomattavasti enemmän kuin bkt:n heilahdukset. Tämä esitys on osa sitä pitkää esitysten sarjaa, joka osaltaan kasvattaa tuloeroja Suomessa. (Puhemies koputtaa)\nAnteeksi, tässä onkin aikaraja 10 minuuttia.\nNo niin, minä lupaan alittaa sen. — Ja mikäli nämä tutkimukset varallisuus- ja tuloerojen vaikutuksista pitävät paikkansa, johtaa se myös yleisen onnellisuuden vähenemiseen.\nArvoisa puhemies! Meillä on nyt illan päätteeksi lähetekeskustelussa hallituksen esitys työsopimuslain muuttamisesta. Edustaja Kontula tuossa äsken ansiokkaasti kertoikin tämän lain vaikutuksista. Käytännössä tällä esityksellä lyhennetään irtisanotun takaisinottovelvollisuutta, mikä on todella huono esitys. Esityksellä ei myöskään ole mitään tekemistä paikallisen sopimisen kanssa — ennakoin jo tulevia puheenvuoroja, kenties tämä nousee esille, mutta todellakaan tällä ei ole mitään tekemistä paikallisen sopimisen kanssa. Esitystä voi sanoa pakkolakien pikkuveljeksi, sillä on kyse työelämään liittyvistä yksipuolisista toimista, joista ei ole neuvoteltu ja sovittu palkansaajajärjestöjen kanssa.\nTyöntekijät eivät ole näitä kannattaneet, ja syy on aivan selvä: hallituksen esitys on hyvin yksipuolinen, pelkästään työntekijän asemaa heikentävä. Takaisinoton lyhentäminen puuttuu käytännössä työsuhdeturvan ytimeen, kun tuotannollisilla ja taloudellisilla perusteilla irtisanottuja tarvitsisi ottaa takaisin huomattavasti vähemmän aikaa, eli aika laskee 9 kuukaudesta jopa 4 kuukauteen. Samalla siis heikennetään irtisanomissuojaa ja irtisanomisperusteita.\nNäillä valinnoilla ohjataan työmarkkinoita ja työelämää sellaiseen epävarmuuden tilaan, jota vaikeiden kilpailukykysopimuskäänteiden jälkeen olisi kyllä viisasta välttää. Turvattomuuden tunteesta ei kumpua tuottavuutta vaan työntekijöiden välinen uuvuttava kilpajuoksu. Työsopimuslakia tulisi aina muuttaa vain huolellisen kolmikantaisen valmistelun pohjalta, tutkimuksiin ja selvityksiin perustuen. Tällöin saavutetaan tasapaino, jonka kolmikannan kaikki osapuolet voivat hyväksyä. Työsuhteen osapuolten oikeuksia ja velvollisuuksia sääntelevä lainsäädäntö toimii vain, jos näkemykset tarkoituksesta ja sisällöstä ovat yhteneväiset. Olin kuvitellut, että hallitus olisi oppinut viimeisen vuoden aikana jotakin.\nArvoisa puhemies! Ei pitäisi irrottaa kokonaisuudesta asioita viedäkseen eteenpäin vain työnantajien esittämiä tavoitteita. Hallituksen esityksessä viitataan asian kolmikantavalmisteluun, vaikka mitään todellista ongelman ja sen ratkaisuvaihtoehtojen pohdintaa ei toimeksianto ja sen aikataulu kolmikantaryhmälle mahdollistanut. Onkin huolestuttavaa, että palkansaajien mielestä menettelytapa ei vastaa sitä, mitä ILOn kollektiivisen neuvottelumenettelyn edistämistä koskevat sopimukset numerot 87, 98 ja 154 jäsenvaltiolta edellyttävät.\nArvoisa puhemies! On aivan selvää, että nämä hallituksen nyt esittämät muutokset merkitsevät työelämän epävarmuuden lisääntymistä, mikä puolestaan entisestään vähentää ostovoimaa, kysyntää, kilpailukykyä ja työpaikkoja. Työmotivaatiota ja tuottavuuttakaan ei lisätä unohtamalla ILOn perusperiaatteisiin sisältyvä työntekijöitten suojelu. Määräaikaisuuksiin liittyvät ongelmat ovat yleismaailmallisia, joten myös Suomea sitovat kansainväliset velvoitteet asettavat rajoja tällaisten sopimusten käytölle. Valmistelussa huomiotta jääneitä tasa-arvoa koskevia velvoitteita sisältävät muun muassa ILOn yleissopimukset numerot 100, 111 ja 156 sekä Euroopan unionin tasa-arvodirektiivit 76 ja 2002. Nämä meidän kansallisen lainsäädäntömme tavoin vaativat tunnistamaan myös välillisen syrjinnän. Hallituksen esitys kuitenkin vain mainitsee työnantajan toimesta tapahtuvaa palvelussuhteen päättämistä koskevan ILOn sopimuksen, joka edellyttää jäsenvaltion varmistavan, ettei määräaikaisia työsopimuksia voida käyttää irtisanomissuojan kiertämiseen. Samoin on todettu EU:n määräaikadirektiivin vaatimus rajoittaa määräaikaisten sopimusten uusimista.\nNaapurimaamme Viro ja Ruotsi ovat joutuneet vastaamaan komissiolle liian joustavista direktiivin tulkinnoistaan. Ruotsi muuttaa lainsäädäntöään, ja Viro vastaa komission kanteeseen EU-tuomioistuimessa. Ihmettelenpä vaan, ettei ulkoministeri Soini tässä kohtaa pelkää EU-tuomioistuinta, kuten hän kabotaasiasiassa pelkäsi. Taitaapa olla kuitenkin niin, että tässäkin esityksessä tulee ilmi se, kenen joukoissa seisotaan.\nArvoisa puhemies! Tämä hallituksen esitys on niin paljon työolosuhteita muuttava lakiesitys, että olisin todella toivonut ministerin olevan täällä esittelemässä asiaa, keskustelemassa asiasta kanssamme ja vastaamassa myöskin kysymyksiin ja perustelemassa tiettyjä asioita, koska kun tätä esitystä luki yksikseen, niin moni asia jäi mietityttämään, ja olisin toivonut todella, että ministeriltä olisin jo tässä lähetekeskustelussa voinut kysyä tiettyjä asioita.\nTämä esitys on ongelmallinen monestakin syystä, eli jälleen kerran joutuu esitystä lukiessaan kysymään, missä ihmeessä ovat vaikutusarvioinnit. Niitä olisin kyllä nyt kaivannut, sillä nämä esitykset heikentävät niin paljon työntekijöiden oikeuksia, ettei kovin kevyillä perusteilla näihin lakimuutoksiin olisi syytä mennä. Nyt heikennetään irtisanomissuojaa ja lisätään työelämän epävarmuutta sellaisilla keinoilla, joiden vaikuttavuudesta ei ole minkäänlaista varmuutta tai edes tutkimuksiin tai tilastoihin perustuvaa todennäköisyyttä. Myöskään sukupuolivaikutusten arviointia ei taaskaan ole tehty lainkaan.\nOlisin halunnut tietää, miten esimerkiksi työntekijän takaisinottovelvollisuuden lyhentäminen — jolla siis samalla heikennetään irtisanomissuojaa ja irtisanomisperusteita — parantaa yritysten kasvuhalukkuutta ja lisää työllisyyttä, millä hallitus siis perustelee tätä lakiesitystä. Suomessa on jo tällä hetkellä irtisanomissuoja kovin heikko, ja nyt sitä heikennetään entisestään, ja tulevaisuuden kuva voi olla seuraava — siis tämä lakiesitys mahdollistaa tämänkaltaisen tilanteen: Pitkän työkokemuksen omaava yli viisikymppinen henkilö sanotaan tuotannollisista syistä irti. Jo seuraavana päivänä hänen tilalleen voidaan ottaa vuokratyöntekijä tai itsensätyöllistäjä tekemään tätä samaa työtä. Neljän kuukauden kuluttua voidaan sitten palkata uusi, pysyvä työntekijä. Työnantaja voi siis näin helposti sanoa irti työntekijän, keplotella neljä kuukautta vuokratyöntekijän avulla ja sitten palkata pysyvään työsuhteeseen nuoremman ja halvemman ihmisen tekemään samaa työtä. Jää kysymys, mistä tämä yli 50-vuotias henkilö mahtaa saada uuden työpaikan ja mitenkähän työllisyys tässä nyt sitten paranee.\nTakaisinottoajan lyhentäminen ei millään tavalla paranna työllisyyttä mutta käytännössä se mitätöi takaisinottovelvollisuuden merkityksen. Kyseenalaista on myös se, miten yrityksen kasvuhalukkuuteen vaikuttaa se, että työntekijä voidaan todella entistä nopeammin korvata uudella.\nSamankaltaisia ongelmia tässä lakiesityksessä on muitakin, ja meidän on syksyllä työelämä- ja tasa-arvovaliokunnassa syytä tutkailla tätä lakiesitystä hyvin tarkkaan nimenomaan työntekijöiden oikeusturvan näkökulmasta.\nArvoisa puhemies! Onneksi tässä lopullisessa lakiesityksessä perusteeton työsuhteen määräaikaisuus on rajoitettu koskemaan vain pitkäaikaistyöttömien työllistämistä. Hallitusohjelman mukaanhan tämä koskisi muitakin kuin pitkäaikaistyöttömiä, ja silloin se olisi todella heikentänyt huomattavasti määräaikaisten työntekijöiden asemaa monellakin tavalla. Toivotaan nyt, että tämä korjattu muutos lisää työnantajien halukkuutta palkata pitkäaikaistyöttömiä työhön. — Kiitos.\nArvoisa puhemies! "Nuorempi, nätimpi ja halvempi, kyseessä on työntekijän vaihtaminen helpoksi ‑laki", näin kuvasi eräs tuttuni tätä työsopimuslain muutosta. Kyse on siis siitä, että koeaikaa pidennetään, määräaikaisen työsuhteen solmimista helpotetaan ja takaisinottoajan velvoitetta lyhennetään ja sitä kautta siis heikkenee irtisanomissuoja. Hallitus päätti näistä linjoista, itse asiassa oikeastaan jo pykälän muotoiluista, hallitusohjelmassansa, mikä on aika poikkeuksellista. Minä ymmärrän sen, että pyritään päättämään lain tavoitteista, mutta en sitä, että hallitusohjelmaneuvotteluissa kirjataan jo tiukat välineet ja milteipä pykälät pöytään. Siinä mielessä voi antaa kiitosta hallitukselle, että se määräaikaisten työsuhteiden kohdalla ymmärsi sen, että ne ovat nimenomaan nuorten ja naisten ongelma, ja päätyi rajaamaan tätä esitystä yksinomaan pitkäaikaistyöttömiin, mutta ei tuokaan aivan ongelmaton esitys ole.\nKun tätä lakia ja sen perusteita on lukenut aika tarkkaan alusta loppuun läpi, syntyy monta kysymysmerkkiä, ja siksi todellakin olisi ollut hyvä, että ministeri olisi ollut täällä meidän kanssamme keskustelemassa ja vastaamassa näihin kysymyksiin. Mutta ymmärrän toki, että ministerin kiireissä voi olla aivan perusteltuja ja ymmärrettäviä syitä, miksi hän ei täällä ole.\nLain perusteluissa käytetään paljon sellaisia sanamuotoja kuin "saattaa olla", "ei tutkittua tietoa", "ei luotettavaa tilastoa", ja muun muassa takaisinottovelvollisuuden vaikutuksista sanotaan — tämä on suora lainaus: "Takaisinottovelvollisuuden vaikutuksista työmarkkinoilla ei ole juuri tehty empiiristä tutkimusta. Onkin mahdotonta luotettavasti arvioida, onko sillä todellisia vaikutuksia työllistämiskynnykseen vai ei." Tällaisia samanlaisia kirjauksia tämä laki on täynnä, ja siksi ehkä syntyy hieman sellainen kuva, että lain laatija ei itsekään ymmärrä tai aivan usko siihen, että tämä laki toimii niin kuin hallitus tavoittelee. Sinänsä ymmärrän sen, että tämän lain avulla hallitus pyrkii alentamaan työllisyyskynnystä, mutta lain perusteluista ei oikein evidenssiä löydy, päinvastoin.\nOn totta, että monta kertaa yrittäjillä on pelko siitä, että jos he rekrytoivat uuden työntekijän, niin tulee niin sanotusti huti ja tuo ihminen, joka on otettu töihin, ei olekaan sellainen kuin on toivottu tai odotettu. Siinä mielessä esimerkiksi määräaikaisuus tai koeajan pidentäminen voi olla väline testata ihmistä pidempään. Mutta silloin kun otetaan käyttöön molemmat välineet, päädytään tilanteeseen, jossa ainoastaan heikennetään työsuhdeturvaa. Ei ole kyse enää siitä, että jollakin välineellä pitäisi kokeilla, natsaako se työntekijän ja työnantajan yhteistyö vai ei.\nJos mietitään vielä tähän lakiin liittyviä isoja kysymysmerkkejä, niin vaikkapa koeajan suhteen ja perhevapaiden suhteen ajaudutaan todella pitkiin koeaikoihin. Lakitekstissä itsessänsäkin pohditaan sitä, että tässä on iso riski, että tämä uudistus voi lisätä laittomien ja syrjivin perustein tehtyjen koeaikapurkujen määrää, koska jatkossa koeaikaa voidaan jatkaa koko perhevapaan ajan. Itse asiassa silloin työntekijä ei välttämättä ole siellä työpaikalla, jolloin voitaisiin tätä arviota tehdä. Riskinä on se, että nimenomaan vaikkapa pitkä sairaus tai sitten se perhevapaa onkin se todellinen syy eikä se, että työntekijä ei olisi tehtävistänsä selvinnyt.\nTäällä on monenlaisia kysymyksiä, ja osittain nämä koeaikakysymykset, varmasti osittain myös määräaikaisuuden kysymykset, liittyvät ehkä sellaisiin työmarkkinoiden eroihin, joissa pitäisi ottaa sukupuolivaikutukset huomioon. Jonkun verran tässä koeajassa on pohdittu sitä, miten ne vaikuttavat naisiin ja miehiin, äiteihin ja isiin, ja riski on se, että ne ovat naisille ja äideille harmillisempia. Toivon, että näihin isoihin kysymysmerkkeihin, mitä tähän lakiin liittyy, tulee vastaus asiantuntijakuulemisessa.\nMutta esimerkiksi, kun hallitus on niin kovasti yrittänyt vähentää hallinnollista taakkaa, niin vaikkapa siinä, että määräaikaisuus on rajattu nyt pitkäaikaistyöttömiin, seurauksena on se, että TE-toimistoihin tulee hallinnollista taakkaa. He joutuvat tarkistamaan joka kerta, onko oikeasti kyse sellaisesta työttömästä, joka täyttää pitkäaikaistyöttömyyden kriteerit. Me kaikki tiedämme, että TE-toimistoissa on tällä hetkellä aivan liikaa töitä. Että vaikka sinänsä tuo määräaikaisen työsuhteen sopimisen helpottaminen pitkäaikaistyöttömien kohdalla auttaisikin pitkäaikaistyötöntä työllistymään, niin saattaa olla, että se hallinnollinen taakka, jossa selvitellään sitten useammankin työntekijän voimin, täyttyvätkö nämä kriteerit, toisaalta heikentää toisen pitkäaikaistyöttömän saamaa apua siellä TE-toimistossa.\nArvoisa puhemies! Näissä työelämän sääntelyn uudistamistalkoissa on aina kaksi puolta. On aivan selvää, niin kuin tässä edustajat Filatov ja Kontula aiemmin sanoivat, että tietyllä tapaa työsuhdeturva heikkenee, mutta se vastapuoli on siinä, että näillä myös pyritään madaltamaan työllistämisen kynnystä erityisesti pitkäaikaistyöttömien osalta mutta myös monien muiden henkilöiden osalta. Nämä ovat niitä toimenpiteitä siinä laajassa kokonaisuudessa, niitä yksittäisiä toimenpiteitä, joita Suomessa täytyy tehdä, jotta me saamme ne 300 000—400 000 työtöntä ihmistä takaisin työn syrjään kiinni ja estettyä tulevien työttömien syntyminen eli turvattua nykyiset työpaikat.\nNiin kuin taloustutkimuslaitokset ja yliopistotkin ovat ennustaneet, tämä niin sanottu luovan tuhon mekanismi eli työpaikkojen syntyminen ja työpaikkojen kuoleminen kiihtyy tulevina vuosina. Tämän takia on äärimmäisen tärkeää, että Suomen työmarkkinat ovat mahdollisimman joustavia, kuitenkin riittävän työsuhdeturvan takaavia mutta mahdollisimman joustavia, jotta niitä uusia työpaikkoja sitten kanssa syntyy. Muuten meillä vain lähtee niitä työpaikkoja. Ja nämä toimenpiteet liittyvät tähän kokonaisuuteen, että meidän työmarkkinoitten on saatava lisää joustavuutta. Suomen työmarkkinat ovat World Economic Forumin tutkimuksen mukaan 140 maan joukossa sijalla 140. Itse asiassa meidän palkanmuodostusmalli on jäykintä, mutta meidän työmarkkinoitten yleinenkin sääntely on melko jäykkää. Ja tämän takia on äärimmäisen tärkeätä, että pikkuhiljaa mennään sitä kohti, että yhä enemmän on yrityskohtaista joustoa, yhä enemmän on yksittäisiin tapauksiin liittyviä jouston mahdollisuuksia. (Puhemies koputtaa) Tämä lisää työllisyyttä pitkällä aikavälillä.\nArvoisa puhemies! Ihan lyhyesti vain siitä, että olisi hyvä, että hallitus olisi kyennyt kirjoittamaan noihin perusteluihin sen, mistä se jousto tulee ja mistä se lisätyöllistyminen tulee, mutta ikävä kyllä sitä ei tuolta tekstistä löydy. Ymmärrän sen, että viitataan siihen, että kun on helppo irtisanoa, niin on myös helppo palkata. Mutta sitten jos katsotaan ylipäätään suomalaista työmarkkinaa kokonaisuudessansa, niin vaikkapa tästä tutkimuksesta tai vertailusta, johon edustaja Häkkänen viittasi, kannattaa katsoa, mitä ovat ne muut maat siellä ikään kuin joustavalla puolella. Ne eivät todellakaan ole niitä, joiden seurassa me haluaisimme olla tai joiden seuraan me haluamme itsemme luoda, koska siellä puhutaan täysin toisenlaisista työmarkkinoista.\nArvoisa puhemies! Ne maat, joissa työmarkkinat ovat joustavampia kuin meillä ja joissa on sitä kautta myös korkeampi työllisyys, ovat Ruotsi, Saksa ja monet muut keskeiset Euroopan maat, hyvinvointivaltioiksikin luokiteltuja maita. Näissä maissa kansalaisten elintaso ja hyvinvoinnin rahoitus perustuvat korkeaan työllisyyteen, ja siellä myös sosialidemokraatit ovat hyvin sisäistäneet sen mallin, että kaikki ne toimenpiteet, jotka lisäävät työssä olevien ihmisten määrää — vaikka ne olisivatkin ehkä työsuhdeturvaa heikentäviä — ovat hyviä toimenpiteitä. Pitää olla tasapaino työsuhdeturvan ja joustojen kanssa. Mutta meillä on muun muassa OECD:n laajoja tutkimuskoonteja siitä, että työmarkkinoitten joustot, muun muassa määräaikaisten sopimuksien lisääminen, lisäävät jossain määrin työllisyyttä.\nArvoisa puhemies! Edustaja Filatov sanoi, että ei ollut kirjoitettuna, mistä ne uudet työpaikat tulevat. Ei kai sitä joka paikkaan tarvitse kirjoittaa, mistä ne uudet työpaikat tulevat, sillä kyllähän meidän hallitusohjelmasta ja meidän ministereitten puheista on koko ajan tullut esille se, mikä tämän biotalouden merkitys on. Hallitusohjelmassa on hyvin paljon kirjoitettuna kärkihankkeita: on uusiutuvasta energiasta, on ympäristöpuolen asioista, kiertotaloudesta, hyvin monesta mainittu todella paljon. Kun nämä saadaan liikkeelle, niin on muuten todella paljon uusiakin työpaikkoja saatavissa.\nArvoisa herra puhemies! Tässä lakiehdotuksessa sanotaan kyllä hyvin selkeästi, että tämä työnantajan valinnanvapaus työntekijän palkkauksessa lisää tuottavuutta, koska voidaan ilman rajoitteita henkilö palkata tai nämä rajoitteet vähenevät. Ja tämä on todella tärkeä asia tässä muuttuvassa työtilanteessa ja työelämässä.\nEdustan itse sitä sukupolvea, vaikka nelikymppinen olenkin, että määräaikaiset työsuhteet ovat aivan arkea. Vakituiset työsuhteet ovat erikoinen merkki jostain menneestä ajasta, vaikka niissä toki on omat hyvät puolensa.\nMutta me tarvitsemme tässä maailmanhetkessä näitä jouston mahdollisuuksia työvoiman palkkaukseen ja sitä, että ne parhaat mahdolliset ihmiset saadaan palkattua yrityksiin, jotka tekevät tärkeätä työtä, muun muassa vientityötä.\nArvoisa puhemies! Edustaja Maijalalle: En sanonut, mistä ne työpaikat tulevat, vaan edellytin sitä, että laki valmistellaan kunnolla ja siinä on vaikuttavuusarvioinnit ja perustelut. Nämä asiat, mihin te viittasitte, ovat kyllä muissa papereissa näkyvissä, mutta lainsäädäntöön liittyy se, että perusteluissa kerrotaan, mihin pyritään ja mikä ylipäätään on sen lain vaikuttavuus.\nMutta mitä tulee sitten tähän määräaikaisuuden puoleen, niin itse asiassa Suomi on sitoutunut sopimuksiin, joissa vakituinen työsuhde on pohja ja siitä poiketaan vain silloin, kun siihen on erityinen tarve, ja tuo erityinen tarve on määritelty laissa. Tämä lähtee ILO-sopimuksesta, tämä lähtee EU-direktiiveistä, ja meillä tosiasiallisesti on mahdollisuuksia, joissa voidaan hyvinkin joustavasti käyttää työvoimaa. Esimerkiksi vuokratyö on tällainen, koska siellä ei ole taattuja tunteja, siellä ei ole pysyviä työsuhteita tietyssä työpaikassa, vaan se on hyvin joustava työvoiman käyttömuoto. Allekirjoitan täysin sen, että tällaisia joustavia työvoiman käyttömuotoja tarvitaan nykymaailmassa.\nMutta mitä tulee sitten siihen, kuka saa valita työntekijän ja millä perusteella, niin työnantajahan saa aina valita työntekijän, ja siihen hänellä on täysi oikeus, mutta sitä en voi ymmärtää, että työnantajalla pitäisi olla oikeus myös vaihtaa työntekijä ilman erityisiä perusteita.\nJa vielä viimeinen vastauspuheenvuoro, edustaja Häkkänen.\nArvoisa puhemies! Erityisesti tämä määräaikaisuuskysymys pitkäaikaistyöttömien osalta on äärimmäisen tärkeä. Kun meillä pitkäaikaistyöttömyys kasvaa ja ihmisten työttömyysputket pitenevät, niin me tarvitsemme kaikki ne toimenpiteet, joilla nämä ihmiset saadaan nimenomaan työn syrjään kiinni. Tämä määräaikaisuuksien helpottaminen voi olla tässä nyt yksi avaintekijöistä. Se voi olla yksi avaintekijöistä, koska nyt tämä asiantuntijatyö lisääntyy paljon ja mekaaniset työpaikat itse asiassa vähän vähenevät ja erityisesti maakunnissa, missä ei ole suuryrityksiä, esimerkiksi pienemmissä kunnissa, on hyvin vaikeaa. Siellä pienyritykset tarvitsevat hyvin paljon tällaista harkinnanvaraa ja joustavuutta siinä, että niitä ihmisiä pystytään ottamaan edes joksikin aikaa tavallaan katsomaan, osaavatko he tiettyjä toimenpiteitä ja voidaanko heidät sitten palkata pidemmäksi aikaa. Tämä on erityisesti niille pienille yrityksille äärimmäisen tärkeää.\nArvoisa puhemies! Minä en kyllä — anteeksi vaan, olen skeptinen — usko siihen, että pienten yritysten asiantuntijatyövoiman tarpeeseen auttaa ensisijaisesti pitkäaikaistyöttömän työllistymisen esteiden purku, ensinnäkään sen takia, että pitkäaikaistyöttömissä on verraten vähän asiantuntijatyöntekijöitä, ja toiseksi sen takia, että näiden määräaikaiset suhteet tuskin ovat se keino, jolla tätä pitäisi edistää.\nHyvä lainsäädäntö lähtee siitä, että siinä perustellaan, mikä on se tavoite, mihin tällä lailla pyritään, ja mikä on se polku, jota pitkin edetään, mikä on se logiikka, kausaliteetti, jolla tätä lakia muuttamalla päästään tähän tavoitteeseen. Ja minä en nyt näe erityisesti pitkäaikaistyöttömien kohdalla sitä, mitenkä se työllisyys tästä paranee.\nJos ajatellaan, mikä tällä hetkellä estää pitkäaikaistyöttömän työllistymisen: heikko kilpailuasema työmarkkinoilla, työpanos ei vastaa työvoiman kustannuksia, palkkatukibyrokratia, henkilö ei ole työkykyinen, tai sitten hän kantaa pitkäaikaistyöttömän leimaa. No, mihin näistä nykyinen koeaika ja työvoimapoliittiset toimet eivät auta? Palkkatukibyrokratiaan ja siihen, että siellä on porukkaa, joka oikeasti kuuluisi eläkkeelle. Kumpikaan näistä ei ole kysymys, joka ratkaistaan perusteettomalla määräaikaisuudella tai koeajan pidennyksellä.\nArvoisa puhemies! Tässä asiassa olisi pitänyt kyllä pohtia tarkemmin, mitä tästä lakiesityksestä seuraa, jos nämä toivotut tavoitteet eivät sitten toteudukaan. Hyöty—haitta-analyysi puuttuu kokonaan, samoin kokonaisvaikutusten arviointi on jäänyt tekemättä, ja se on minusta kyllä paha puute näin ratkaisevalla tavalla työelämää muuttavassa lakiesityksessä. Kun tätä lakiesitystä lukee, niin tulee semmoinen olo, että hallitus ainoastaan arvelee asioiden tapahtuvan mutta näyttö puuttuu kokonaan.\nTäällä on puhuttu paljon työllistämiskynnyksen alentamisesta, ja kyllä minä nyt edelleenkin kysyn, mitenköhän se työllistämiskynnys alenee esimerkiksi tämän takaisinottovelvollisuuden heikentämisellä. Tai siis, no, kyllähän se tietysti alenee, kun on helpompi sanoa irti ensin entinen ja palkata sitten tilalle uusi, mutta tätäkö me ihan oikeasti haluamme? Ei tämä ainakaan lisää työllisyyttä, ainakaan yli 50-vuotiaiden, pitkän työkokemuksen omaavien henkilöiden työllisyyttä, joiden on erittäin vaikeata tälläkin hetkellä työmarkkinoilla saada sitä uutta työpaikkaa.\nArvoisa puhemies! Kun mietitään tätä takaisinottovelvollisuutta, niin siihen liittyy mielestäni ennemminkin työttömyyttä lisäävä riski, koska rakennemuutos on se, mikä erityisesti työntää pitkään työttömänä olleita ihmisiä ulos työmarkkinoilta, ja silloin, kun ihmisellä on ikää ja hän tulee sellaiselta toimialalta, jossa ei välttämättä ole kysyntää, hänen työhön pääsynsä on vaikeaa. Jos käy niin — niin kuin firmat tällä hetkellä tekevät usein — että kun on huono suhdanne, silloin irtisanotaan, ja sitten, kun menee paremmin, halutaan työvoimaa uudelleen, ja jos silloin palkataan tilalle uutta nuorta työvoimaa eikä sitä vanhaa, ikääntynyttä työvoimaa, niin itse asiassa riski siihen, että tämä ikääntynyt työvoima jää pitkäaikaistyöttömyyteen, on todella suuri. Mutta sen sijaan olen itsekin esittänyt sitä, että pitää pohtia, voisiko määräaikaisen työsuhteen käyttö pitkään työttömänä olevien kohdalla helpottaa sitä pelkoa, mikä työnantajilla on, koska meillä on asenteita, jotka estävät pitkäaikaistyöttömien palkkaamista, meillä on ennakkoluuloja, jotka estävät pitkäaikaistyöttömien palkkaamista, mutta meillä on myös aivan aitoja ikään kuin virherekrytointeja, joissa on käynyt ilmi, että pitkä työttömyys on haavoittanut ihmisen työntekokykyä, ja se palkkaus tai rekrytointi on mennyt pieleen.\nMutta itse asiassa se pidempi koeaika ajaisi saman asian, eli nyt tässä haetaan samaa hyvää monella välineellä, jotka yhdessä tuovat tarpeetonta epävarmuutta.\nArvoisa puhemies! Tässä iso kuva on tietysti se, että Suomessa tulevina vuosina, itse asiassa nyt jo viime vuosina, yhä useampi työpaikka syntyy mikroyrityksiin, pieniin ja keskisuuriin yrityksiin, ja silloin meidän työmarkkinasääntelyn toimintamallin palkanmuodostuksen osalta ja työsuhdeturvan osalta täytyy myös elää ajassa ja muuttua niin, että näitten yritysten toimintaedellytykset, työllistämismahdollisuudet ovat helpompia. Tämä on vaikeaa sen takia, että meidän tässä talossa ja sitten tietysti työmarkkinajärjestöjen täytyy kantaa huolta siitä, että ihmisillä on riittävä työsuhdeturva, turvallinen työelämä, mutta että samaan aikaan on joustavat mahdollisuudet yrityksillä palkata ihmisiä, saada parhaat henkilöt työvoimaan kiinni ja sitä kautta saada sitten käytännössä nämä suomalaiset yritykset ja suomalainen työ menestymään.\nMitä tulee tähän takaisinottovelvoitteen muutokseen, niin minä koen, että itse asiassa siihen liittyy myös probleemeja, mutta se mahdollistaa sen, että se yritys voi esimerkiksi projektien vaihtuessa tai toimikentän muuttuessa jatkuvasti saada myös uutta osaamista sinne entisten tilalle. Ja jos meillä on entisiä työntekijöitä esimerkiksi, jotka firma on aiemmin, kun joku projekti on päättynyt, joutunut irtisanomaan, niin ennemmin meidän pitäisi pystyä lisäämään koulutusta, työelämävalmennusta, tällaisia erilaisia toimenpiteitä, joiden avulla aidosti koetaan siellä yrityksissä myös, että tämä henkilö osaa nämä hommat ja on ihan kyvykäs tekemään töitä. Ja jos näihin liittyy jotain ikärasismia, se pitää kitkeä pois, mutta en haluaisi tehdä sitä tämmöisellä keinotekoisella sääntelyllä vaan niin, että yrityksillä olisi mahdollisimman laveat kädet valita siihen se paras osaaja, joka vie sitä yritystä eteenpäin kansainvälisillä markkinoilla, kotimaan markkinoilla, ja sitä kautta se firma pärjää sitten paremmin. Mutta enemmänkin koulutusta ja työelämävalmennusta kuin sitä, että meillä lainsäädännöllä pidetään jotkut töissä.\nArvoisa puhemies! Minä olen henkilökohtaisesti palkannut ihmisiä 15 vuotta omilla ja muiden rahoilla, ja ihmettelen, mikä siinä on niin jäykkää ja vaikeaa. Minusta se oli ihan helppoa ja täysin mahdollista.\nMinun mielestäni tässä koko keskustelussa iso virhepäätelmä on, että työmarkkinoiden joustavuus olisi yhtä kuin palkkatyön ehtojen heikentäminen ja että aina silloin, kun tehdään palkansaajan asemasta pikkuisen epävarmempaa, voitettaisiin jotakin työmarkkinoiden joustavuudessa. Meillähän on lukuisia keinoja, joilla me voimme työmarkkinoiden joustavuutta lisätä muutenkin. Voisi olla esimerkiksi niin, että työnantajapuoli jossakin kohtaa antaisi vähän niistä omista eduistaan ja ehdoistaan periksi. Se ei ole ollut agendalla nyt viimeisen vuoden aikana lainkaan.\nMe voisimme myös uudistaa meidän johtamiskulttuuriamme vähän lähemmäksi Saksaa ja Ruotsia. Tutkimusten mukaan suomalainen johtamiskulttuuri on suuryrityskeskeistä ja autoritatiivista, ja se on yksi keskeinen ongelma siinä, minkä takia esimerkiksi paikallinen sopiminen on meillä niin vaikeaa silloinkin, kun se on TESeissä täysin mahdollista.\nMe voisimme uudistaa meidän sosiaaliturvabyrokratiaamme vastaamaan joustavampia työmarkkinoita niin, että sosiaaliturvan menettäminen ei uhkaisi jokaisen kulman takana aina, kun yrittää työllistyä, ja me voisimme rakentaa meidän koulutusjärjestelmäämme avoimempaan suuntaan sen sijaan, että nyt vapaasta sivistystyöstä ja avoimesta, ei- tutkintoon johtavasta opetuksesta ollaan koko ajan leikkaamassa.\nPaljon keinoja olisi, paljon jopa toimivia keinoja olisi. Miksi keskittyä siihen yhteen, johon liittyy paljon ongelmia?\nArvoisa puhemies! Tartun tähän edustaja Kontulan esille ottamaan palkkauskynnykseen. Voi olla näin, että edustaja on toiminut jossain yrityksessä tai toimikentässä, missä ei ole ollut ongelmia rekrytointien suhteen, mutta kyllä laaja-alaisesti Suomessa se viesti, mitä tulee työnantajapuolelta pienistä yrityksistä, suuremmista yrityksistä selvitysten, tutkimusten ja katsausten muodossa ja ihan käytännössä käymällä yrityksissä paikan päällä, kertoo siitä, että siis merkittäviä ongelmia liittyy tähän epävarmuuteen siitä, voidaanko henkilö palkata: ensinnäkin tietyt tilaukset, työt ja muut saattavat olla hyvin turbulentteja, tilauskanta saattaa olla hyvin heiluvaa, mutta myös se osaamisen uudistaminen ja muut saattavat edellyttää sitä, että pitäisi olla joustoa lisää.\nTästä minä olen samaa mieltä, että luottamusta paikallistasolla pitää lisätä. Se on meidän isoin haaste, koska meillä on ylhäältä johdettu työmarkkinamalli, ja nyt pitäisi mennä käytännössä sinne työpaikkatasolle. Ja tämä tulee olemaan meidän isoimpia haasteita työelämässä. Saksassa homma jo osataan pääpiirteittäin mutta Suomessa siinä ollaan aika alkutekijöissä.\nArvoisa puhemies! Minä en lainkaan epäile sitä, että meillä saattaa olla iso osaamisvaje palkkaamisen suhteen yrityksissä. Siihenhän paljon ryhdytään myös ilman varsinaista koulutusta. Mutta väitän, että ne epävarmuudet, epäluulot ja pelot, mitkä siellä yrityskentässä ovat, eivät suoraan kerro siitä objektiivisesta tilanteesta, mikä liittyy palkkaukseen, sen haasteisiin ja jouston mahdollisuuksiin.\nPyysin kolme vuotta sitten Suomen Yrittäjiä etsimään minulle yhden yrityksen, jossa suomalaiset TESit estävät jonkin semmoisen niin kuin asioiden joustavoittamisen tai parantamisen, joka on sekä työnantajan että työntekijöiden intressissä. He lupasivat tämän tehdä — eivät onnistuneet löytämään minulle tällaista yritystä. Palasin asiaan tässä puoli vuotta sitten, he lupasivat sen uudestaan — vieläkään ei ole kutsua yritysvierailulle tullut. Epäilen, että tämä on semmoinen myytti, jota kovasti viljellään, mutta ennen kuin näen ihan omin silmin tällaisen tapauksen, niin minä en siihen usko.\nViimeksi julkaistu 21.3.2017 11.28


Teemu Aaltonen palaa Salibandyliigaan - pelillä jo lauantaina Turun Palloiluhallin avajaisottelussa - Suomen Salibandyliitto\nTeemu Aaltonen palaa Salibandyliigaan – pelillä jo lauantaina Turun Palloiluhallin avajaisottelussa\n09.01.2018 klo 08:28\nTeemu Aaltonen palaa Salibandyliigaan - pelillä jo lauantaina Turun Palloiluhallin avajaisottelussa\nTeemu Aaltonen palaa II divisioonan FoSusta Salibandyliigaan ja TPS:n paitaan.\n”Totta kai tämä on iso asia seuralle ja meidän joukkueelle, että saadaan Teemun tasoinen pelaaja mukaan ryhmään. Silti suurin ilo minulle tulee itse urheilijan puolesta, joka on kulkenut pitkän tien takaisin tähän pisteeseen, eikä hän ole luovuttanut missään vaiheessa. Uskon, että numero 27 tulee antamaan uuden Palloiluhallin yleisölle paljon riemunhetkiä niin kevätkauden aikana kuin tulevaisuudessakin”, päävalmentaja Jukka Ruotsalainen kommentoi.


"Taikasienten" reseptin selvittämisessä tehtiin läpimurto - mahdollistaa taikasienilääkkeiden tuotannon - Tekniikanmaailma.fi\nTutkijat ovat tehneet läpimurron niin sanottujen lääkinnällisten ”taikasienten” kehittämiseksi.\nTaikasieninä tunnetun psilosybiinin on tiedetty jo pitkään sisältävän ominaisuuksia, joiden avulla on mahdollista hoitaa muun muassa masennusta ja riippuvuutta.\nPsilosybiinin ”resepti” on kuitenkin ollut arvoitus. Nyt tutkijat ovat onnistuneet selvittämään, miten taikasienet tuottavat psilosybiiniä. Tämä avaa mahdollisuuksia psilosybiineihin pohjautuvien lääkkeiden kehittämiseen.\nFriedrich Schiller University Jenan tutkijat ovat onnistuneet erottamaan ja määrittelemään, millä neljällä eri entsyymillä sienit valmistavat psilosybiiniä. Ryhmä onnistui myös valmistamaan psilosybiiniä keinotekoisesti ensimmäistä kertaa entsymaattisella synteesillä.\nTutkimuksesta kertoo American Chemical Societyn C&EN-lehti. Tutkimus on julkaistu Angewandte Chemie -lehdessä.\nJo aiemminkin psilosybiiniä on valmistettu keinotekoisesti biokemiallisesti, mutta aiemmin ei ole tunnettu, millä tavalla taikasienen entsyymit sen muodostavat. Tutkimusryhmä uskoo, että tulokset saattavat ”luoda perustan” taikasieniin pohjautuvien lääkkeiden kehittämiselle nykyistä laajemmassa mittakaavssa.\nTaannoisessa eri huumausaineita vertailevassa tutkimuksessa paljastui, että taikasienet näyttävät olevan huumausaineista vähiten vaarallinen, joskin niidenkin käytössä on useita riskejä.\nVoi kuitenkin kestää aikaa, ennen kuin taikasieniin pohjautuvat lääkkeet tulevat myyntiin, vaikka niiden resepti on selvinnyt. Myyntiin päästäkseen lääkkeillä on ylitettävänään todennäköisesti melko jyrkkiä lainsäädännöllisiä esteitä.\nPäivitys 18.8. Täsmennetty sitä, että psilosybiiniä on valmistettu aiemminkin keinotekoisesti.\nPappi, rabbi ja imaami söivät ”taikasieniä”, mitä sitten tapahtui? – Tämä ei ole vitsi, tämä on tieteellinen tutkimus10.07.2017


He-Man palaa televisioon – Netflix tuottaa uuden sarjan – Stara\nViihdeuutiset 20.8.2019, 8:00 · Tim Isokivi\n1980-luvun piirrossarjasta ja lelufiguureista tuttu lihaskimppu He-Man on palaamassa televisioruutuihin. Suoratoistopalvelu Netflix työstää parhaillaan hahmon uusia seikkailuja.\nMasters of the Universe: Revelation -sarja jatkaa 1980-luvun He-Man and the Masters of the Universe -sarjan tapahtumia. Anime-henkiseksi kuvaillun sarjan showrunnerina ja tuottajana toimii kulttisuosioon nousseiden elokuvien, kuten Clerks – tiskirotat ja Zack & Miri puuhaa pornoo ohjaaja Kevin Smith.\nAlkuperäisessä He-Man and the Masters of the Universe -sarjassa seurattiin taikamiekan avulla He-Maniksi muuttuvan prinssi Adamin seikkailuja. He-Man ja muut Pääkallolinnan sankarit taistelivat Eternia-planeetalla päävihollistaan, luurankomaista Skeletoria vastaan.


Kaikkonendesign.com – Ohjelmointikielet oppimaan ja ymmärtämään\nEri ohjelmointikielien erot (Python, Java, PHP, jne.)\nOhjelmoinnista eli koodaamisesta on puhuttu julkisuudessa viime vuosina paljon, etenkin ohjelmoinnin tehtyä vahvaa tuloaan peruskouluihin uuden opetussuunnitelman myötä. Ei kuitenkaan ole olemassa yhtä ”oikeaa tapaa” ohjelmoida, ja erilaisia ohjelmointikieliä ja -alustoja on satoja, jollei jopa tuhansia erilaisia.\nSeuraavassa käymme lyhyesti läpi aakkosjärjestyksessä niistä tärkeimpiä ja yleisimpiä.\nAssembly on lähellä niin sanottua konekieltä, jota esimerkiksi mikroprosessori ymmärtää suoraan. Assemblyä voidaankin kutsua symboliseksi konekieleksi. Kyseessä on varsin vaikea kieli, joskin sen käskyt on melko helppo oppia. Assembly-kääntäjät ovat keskenään hyvin erilaisia, ja erilaisille prosessoreille on omat assembly-ohjelmansa. Kokonaisia ohjelmia koodataan hyvin harvoin tällä kielellä, mutta sitä voidaan käyttää osana ns. korkeamman tason kielissä.\nTässä esittelyssä BASIC edustaa ikämiessarjaa, sillä se sai alkunsa jo vuonna 1964. Siitä on myöhemmin kehittynyt lukuisia erilaisia ”murteita” ja sen vaikutus moniin moderneihin ohjelmointikieliin – kuten vaikkapa Microsoftin kehittämään Visual Basiciin – on valtaisa. Vaikka kielen nykyversiot ovat varsin kehittyneitä, on BASIC johdannaisineen saanut runsaasti kritiikkiä sen takia, että se opettaa käyttäjänsä tekemään melko ”sotkuista” koodia.\nC on niin ikään varsin vanha kieli, mutta myöhempien johdannaistensa (esim. C#, C++ ja Java) ansiosta se elää yhä vahvasti. C-kieli on varsin yksinkertainen ydinkieli, joka käyttää keskeisiltä toiminnoiltaan hyväkseen myös ns. kirjastoja. C++-kieli on esimerkiksi suurimman osan käyttöjärjestelmien ja pelien taustalla. Toisin kuin alkuperäinen C, tukee C++ useita nimiavaruuksia. C# puolestaan on Microsoftin 2000-luvun alussa kehittämä kieli, joka on kehitetty yhtiön. NET -ohjelmistokomponenttikirjastoa varten. Kielessä ja sen kääntäjässä on useita toimintoja, joilla pyritään vähentämään ohjelmointivirheitä.\nGo on Googlen kehittämä kieli, jonka on noussut nopeasti käytetyimpien ohjelmointikielien joukkoon. Sen yksistä tunnusmerkeistä on nk. olioparadigma, ja sen lähestymistapa eroaa suuresti useimmista muista ”isoista” ohjelmointikielistä, joskin kokeneemmat tekijät huomaavat selkeän sukulaisuuden C-kieleen. Valttikorttina on myös yksinkertaisuus ja turhien ominaisuuksien karsiminen minimiin – tämä on ollut koko Go-projektin lähtökohta alusta alkaen.\nJava on Sun Microsystemsin alkujaan, Oraclen nykisin kehittämä kieli – ja itse asiassa paljon muutakin. Java-kieltä on käytetty hyväksi tätä nykyä monissa erilaisissa yhteyksissä, kuten matkapuhelimissa. Alkujaan se oli kuitenkin suunniteltu erityisesti www-sivuille luoduille applet-sovelmille. Kieliopiltaan se muistuttaa läheisesti C++:aa ja sen oppimista pidetään verrattain helppona. Lisäksi Javan suurena etuna on sen riippumattomuus laitteistosta. Javaan on kuitenkin kohdistunut paljon kritiikkiä sen luomien tietoturva-aukkojen ansiosta. Yleisesti Java on myös melko hidas.\nPascal on sittemmin tullut C-kielen ja Turbo Pascalin syrjäyttämäksi, mutta 60- ja 70-lukujen vaihteessa kehitetyn kielen kulta-aika jatkui vielä pitkälle 90-luvulle. Alkujaan se oli ns. proseduraalinen ohjelmointikieli ja hyvin suosittu juuri opetuskäytössä. Nykyisin laajalti käytetään Pascalin jälkeläisistä Object Pascalia, jonka murre Delphi puolestaan on.\nC-kielen rakenteelle paljon velkaa oleva, 80-luvun lopulla luotu Perl on helppoutensa ansiosta usein suositeltu proseduraalinen kieli koodaamisen opetteluun. Se on erittäin suosittu Unix-ylläpitäjien ja toisaalta myös www-ohjelmoijien parissa. Perlin osaajille on paljon työmahdollisuuksia, ja sen avulla juuri Suomessa tapahtuu paljon ohjelmistotuotantoa.\nPHP muistuttaa hyvin läheisesti monilta osiltaan Perliä. Sen yksi iso vahvuus on sen joustavuus – PHP:ta voi soveltaa moniin eri käyttöjärjestelmiin ja alustoihin. Krtiikkiä PHP on saanut haavoittuvuuksille alttiin tietoturvan takia. Kritiikkiin aihetta on antanut myös PHP:n hitaus, ja sen heikkoudet tulevat esiin suurten tietomäärien kanssa. Vuonna 1995 päivänvalon nähnyt kieli oli suosionsa huipulla, mutta sen käyttö on sittemmin vähentynyt hieman. PHP:ta taitaville koodareille on kuitenkin edelleen paljon kysyntää, ja kielen osaaminen avaa ovia työelämään. Monet bloggaajat käyttävät WordPress-sivustoja näyttääkseen mielenkiintoisia tuotteita ja uutisia, kuten byalejandra.es\nPython on varsin monipuolinen ohjelmointikieli, ja se kuuluu niiden kielten joukkoon, joita suositellaan usein koodaamisen opettelua aloitteleville – sen helppous perustuu pitkälti selkeään syntaksiin eli ”lauserakenteisiin”. Pythonin käyttö verkkosivustoilla on lisääntynyt viime vuosina nopeasti, ja myös tämän kielen taitajille on tarjolla runsaasti työmahdollisuuksia. Pythonin hyviä puolia verrannollisen helppouden ohella on myös sen nopeus varsinkin kehitysvaiheessa. Avoimen lähdekoodin avulla kehitetty tulkki ja kirjastot sallivat myös kaupallisen käytön.\nJapanilaisen Yukihiro Matsumoton vuonna 1995 julkaisema Ruby on oliopohjainen ohjelmointikieli, johon moni on siirtynyt Pythonista. Rubyyn pohjautuu myös tunnettu Ruby on Rails -ohjelmistokehys. Rails on tarkoitettu nimenomaisesti WWW-sovellusten luomiseen, ja Suomessa toimii poikkeuksellisen laaja Rails-yhteisö. Suomessa Ruby ja Rails ovat saaneet paljon julkisuutta Linda Liukkaan lapsille suunnatun Hello Ruby -kirjan myötä.\nMikä ohjelmointikieli tulisi valita?\nJo yllä olevasta listauksesta huomataan, että koodaamista voi harrastaa useilla eri kielillä. Mutta milloin tulisi käyttää mitäkin? Tämä kysymys on niin laaja, ettei siihen ole antaa lyhyttä vastausta. Erityisen tärkeää on kuitenkin varmistaa, että mikä kieli toteutustavaksi valitaankaan, on toteutuksesta vastaavien osapuolien tunnettava se läpikotaisin. Näin varmistetaan, että kielen mahdollisuudet ja rajoitteet on otettu toteutuksessa huomioon.\nJos tarkoituksena on rakentaa sovellus iPhonelle, kannattaa ohjelmointikieleksi valita Swift, jolla homma onnistuu nopeammin ja helpommin kuin muilla kielillä. iPhonen valmistajan, Applen, kehittämä Delphi Object Pascal -kieli on puolestaan niin ikään näppärä valinta älypuhelinsovellusten luomiseen. PHP on puolestaan yksi nettisivujen yleisimmistä ohjelmointikielistä ja sen avulla onkin rakennettu ei enempää eikä vähempää kuin esimerkiksi Facebook ja Wikipedia. Se saattaa siis ongelmallisuudestaan huolimatta soveltua myös omiin nettisivustotarpeisiisi.\nMikä kieli on kaikkein suosituin?\nOn vaikea sanoa, mikä esitellyistä ohjelmointikielistä on kaikkein suosituin ja käytetyin, mutta kärjessä kuitenkin ovat Python, Java ja C johdannaisineen. Myös PHP:n suosio on varsin suurta. Kun katsotaan työmahdollisuuksia, on C edelleen Pythonin edellä. Toisaalta esimerkiksi verkkosivuilla käytetty HTML on tietysti läsnä kaikkialla verkossa, mutta sen laskemisesta varsinaiseksi ohjelmointikieleksi ei ole konsensusta. Mikäli harkitsee työuraa koodarina, on kuitenkin jossakin vaiheessa opeteltava uusi kieli sen ensimmäisenä opetellun jälkeen.


B&K Sportwagen Rheinland GmbH - yksityishenkilö | B&K Sportwagen Rheinland Oy\nB&K Sportwagen Rheinland GmbH - yksityishenkilö\nHuolehdimme räätälöinnistäsi! Sillä ei ole merkitystä, haluatko maastoautosi muutoksen vai uudistetun sisustuksen urheiluautoon. Tarjoamme sopivan kokemuksen ja käytännön mentaliteetin, jotta toiveesi toteutuu. Anna hahmon ilmaisu ja puhu meille räätälöintipyynnöistä.\nKoe yksilöllisyys kanssamme\nTarkennamme unelmiesi autoa - ei ole rajoja.\nJalo nahan muunnelmat, hienosti koordinoidut aksentit ja ylelliset materiaalit palvelevat meitä B&K Sportwagen Rheinland GmbH lisäluokan yksilöllisten sisätilojen perustana. Huolimatta siitä, etsitkö melkein sarjan päivitystä valmistajan laadulla vai haluatko räätälöityä viimeistelyä - B&K Individual tarjoaa sinulle räätälöityjä sisä- ja ulkoratkaisuja. Anna ajoneuvosi loistaa suosikkivärilläsi tai liukua pitkin ylimääräisiä taottuja pyöriä. B&K Individual mukauttaa ajoneuvosi henkilökohtaiseen elämäntyyliisi - tinkimättä!\nKaikki alkaa ideasta, toiveesta tai jopa halusta jotain erityistä. Muutamme visiosi todellisuudeksi yhdessä kanssasi ja toteutamme projektisi käytännössä. Tätä varten teemme yhteistyötä tunnettujen jalostamojen kanssa. Löydämme tavan toteuttaa unelmiesi ainutlaatuisesta autosta ja tehdä ajoneuvostasi erottuva korkealaatuisilla mukautuksilla.\nKehitämme yhdessä kanssasi edelleen ajoneuvon sisätiloja, joissa vakiovarustus loppuu. Usein yksilöllisyyden halun on tultava väkijoukkoon. Tarkennamme unelmiesi autoa toiveidesi mukaan, hienostuneesti ja kiinnittäen suurta huomiota yksityiskohtiin. Nahkaa, hiiltä tai pianolakkaa - hienosäädetyistä yksittäisistä komponenteista täydelliseen muunnokseen. Neuvoisimme mielellämme laajoissa vaihtoehdoissa.\nSuoja- ja värikalvot\nSuojaamme ajoneuvoasi erittäin kestävillä kalvoilla muuttamatta laatua tai häiritsemättä suunnittelua. Suojaamme ajoneuvoasi kivihakkeilta, naarmuilta ja maalivaurioilta, jotta voimme säilyttää alkuperäisen ulkonäön ja saavuttaa maksimaalisen arvon säilymisen. Erinomaisen tuloksen saavuttamiseksi kalvot leikataan ajoneuvon osiin suojaamaan ja asentamaan ammattilaiset tarkasti.\nLaadukas tavoite: arvon kasvun mahdollisuus.\nYlellinen sisustus lisää hyvän olon tekijää. Erityinen ulkopinta puolestaan antaa hahmollesi ilmeen kaukaa. B&K Individual tarjoaa sinulle ainutlaatuisen reitin unelmiesi autoon räätälöityjen ratkaisujen avulla - kaikilta osin. Hankimme sinulle myös harvinaisia klassikoita ja urheiluautojen harvinaisuuksia. Verkostomme kautta pääsemme käyttämään ensiluokkaisia mahdollisuuksia ja toimimaan kansainvälisten urheiluautomarkkinoiden sykeellä. Laadullisten hakukriteerien ja suuren yksityiskohtien huomioon ottamisen vuoksi ei ole harvinaista, että ajoneuvot ja kokoelmat ovat osoittaneet merkittävän arvon kasvun. Neuvomme myös tässä asiassa.\nAjoneuvot, jotka on räätälöity kuhunkin yksittäiseen vaatimukseen ja asiakkaidemme erityistarpeisiin. Voit tehdä tämän B&K Sportwagen Rheinland GmbH - yksityishenkilö. Meillä on asiantuntemusta toteuttaa toiveesi parhaalla mahdollisella tavalla. Autamme mielellämme sinua henkilökohtaisissa räätälöintivaatimuksissasi.\nValmiina käyttöön milloin tahansa ja maailmanlaajuisesti, jopa tilauksesta\nTietysti huolehdimme sinusta myös nykyisen ajoneuvovalikoimamme ulkopuolella. Pyydettäessä etsimme erityistä unelma-autoasi laajasta verkostostamme ja urheiluautomarkkinoiden sykeeltä. Tätä varten ylläpidämme kansainvälistä yhteyttä tunnetuimpiin huutokauppataloihin, autoharrastajiin ja yhteistyökumppaneihin. Haluamme sinun olevan tyytyväinen ja huolehtimaan kaikista myynnin jälkeisistä asioista. Olkoon se sitten unelmiesi auton etsiminen, ammattimainen ajoneuvojen viimeistely tai turvallinen kuljetus suosikki ralliin - varmistamme, että nautintosi ei laskeudu sivuun.\nOletko kiinnostunut palveluistamme? Olemme iloisia voidessamme olla sinulle puhelimitse.